
GELGAUDIŠKIO „ŠALTINIO“ UGDYMO CENTRO 2024 METŲ 
VEIKLOS ATASKAITA

1. BENDROSIOS ŽINIOS APIE ĮSTAIGĄ

Gelgaudiškio „Šaltinio“ ugdymo centras (toliau – Centras).
Centro adresas: Parko g. 7, LT-71426 Gelgaudiškis, Šakių r. sav., el. p.  gelgaudiskis@gmail.com, tel. +370 345 55 365, interneto svetainė www.gelgaudiskiocentras.lt.
Nuo 2023 m. rugpjūčio 16 d. Centrui vadovauja direktorė Genė Žilinskienė, turinti specialiojo pedagogo metodininko kvalifikacinę ir vadybinę kategorijas bei 21 metų ugdymo skyriaus vedėjos darbo patirtį. 
Centro valdymo struktūrą sudaro 4 skyriai: ugdymo, konsultavimo, socialinių paslaugų ir ugdymo aprūpinimo skyriai.

2. CENTRO 2024 METŲ VEIKLOS KRYPTYS

	Centro 2024 metų prioritetai buvo:
1. Kokybiškas ugdymas(is) ir kiekvieno mokinio asmeninė pažanga.
2. Centras, kuriame gera visiems.
3. Gera emocinė sveikata – sėkmingo ugdymo(si) pagrindas.
Vadovaujantis prioritetais Centro strateginio planavimo grupė kėlė strateginius tikslus, kurių įgyvendinimas buvo numatytas Centro 2024 metų veiklos plane. Veiklos planą įgyvendino keturi Centro skyriai, jiems vadovauja skyrių vedėjai, veikiantys pagal skyrių nuostatus. Vadovaudamiesi Centro strateginiu planu, Centro veiklos plane keliamais tikslais, vedėjai numatė skyriams keliamų tikslų įgyvendinimo priemones, turėdami aiškius kriterijus, kuo bus matuojamas pasiektas tikslas. Centro vadovai, vadovaudamiesi strateginiais tikslais ir Centro veiklos planu, numatė ir savo metines veiklos užduotis. Centro direktorės metinės veiklos užduotys: 
1. Pagerinti Centro bibliotekininko darbo sąlygas bei atnaujinti Centro bibliotekos grožinės literatūros fondus.
2. Sumažinti praleidžiamų pamokų skaičių bei nepateisintų pamokų skaičių. 
3. Užtikrinti kokybišką įvairių poreikių mokiniams ugdymo(si) įvairovę. 
4. Didinti asmenų įsidarbinimo atviroje darbo rinkoje galimybes, ugdyti su konkrečia darbine užimtumo veikla susijusius įgūdžius.
5. Vykdyti civilinės saugos mokymus.

3. 2023 METAIS CENTRO IŠKELTI TIKSLAI 2024 METAMS. JŲ ĮGYVENDINIMAS

	2024 metais Centre individualizuotas ugdymas buvo vykdomas pagal ikimokyklinio/priešmokyklinio, pradinio, pagrindinio ir socialinių įgūdžių ugdymo programas. 2024 m. sausio mėn. ugdomi 73 mokiniai, 2024 m. rugsėjo mėn. – 71 mokinys, o gruodžio mėnesį – 67 mokiniai (9 klasių komplektai ir ikimokyklinio/priešmokyklinio ugdymo grupė). Mokinius ugdė 20 pedagogų: 6 specialieji pedagogai metodininkai, 7 vyresnieji specialieji pedagogai, 1 socialinis pedagogas ir 8 mokytojai, auklėtojai. Pagalbas mokiniams teikė psichologas, psichologo asistentas, socialinis pedagogas, visuomenės sveikatos priežiūros specialistas, kineziterapeutas, logopedas, bibliotekininkas ir 9 mokinio padėjėjai.
	Centro strateginio planavimo grupė, atlikusi SSGG analizę, iškėlė Centro strateginius tikslus ir uždavinius, kurių įgyvendinimas numatytas 2023–2025 metų strateginiame plane. 2024 metų veiklos plane iškelti tikslai ir uždaviniai bei priemonės jiems įgyvendinti. 
1. Tikslas: Tobulinti ugdymo(si) kokybę.
1.1. Uždavinys. Atnaujinti ir aktualizuoti ugdymo programų turinį.
Vykdant 2022 m. rugsėjo mėn. sudarytą UTA (ugdymo turinio atnaujinimo) grupės parengtą „Atnaujinto ugdymo turinio įgyvendinimo veiksmų ir priemonių planą 2022–2023–2024 metams“ mokytojų metodinėje grupėje 2024 metais mokytojai dalinosi sėkmės atvejais įgyvendinant UTA nelyginėse klasėse ir juos taikė UTA įgyvendinant lyginėse klasėse. Visi pedagogai išanalizavo savo mokomojo dalyko atnaujintas bendrąsias programas, jų įgyvendinimo rekomendacijas ir jas taiko atnaujinto turinio dalykų mokyme. 
1.1.1. Priemonė. Atnaujinti ir susieti bendrais tikslais ir glaudžiais tarpdalykiniais ryšiais atskirų dalykų ugdymo turinį.
[bookmark: _Hlk187075569]            2024 m. pirmąjį ketvirtį ugdymo turinio atnaujinimo darbo grupė sukūrė ir pateikė centro mokytojų metodinei grupei Pagalbų teikimo plano ir individualaus ugdymo(si) programos rengimo tvarkos aprašą, o antrąjį ketvirtį – šio plano korekciją, pridedant priedą skirtą įvairiapusių raidos sutrikimų turintiems mokiniams. Vadovaudamiesi šiais papildymais visi pedagogai sėkmingai parengė Pagalbų teikimo planus ir individualaus ugdymo(si) programas 2024–2025 mokslo metų I pusmečiui bei pagal UTA reikalavimus atnaujintus dalykų teminius planus. Atnaujintas ugdymo turinys reikalauja kompetencijomis grįsto mokymo, informacinių technologijų, orientuotų į vaikus taikymo, integruotų pamokų. Centre pravestos 102 integruotos pamokos. Pagrindiniai tarpintegraciniai ryšiai vyrauja šiose pamokose ir veiklose: dorinis ugdymas, geografija, istorija, matematika, technologijos (tekstilė, dailieji darbai), biologija, gamta ir žmogus, fizinis ugdymas, lietuvių kalba, dailė, fizinė veikla, komunikacinė veikla, orientacinė veikla, meninė veikla-dailė, muzika. 
1.1.2. Priemonė. Siekti formalaus ir neformalaus ugdymo turinio programų dermės, sistemingai planuoti ir ugdyti mokinių praktinius gebėjimų įgūdžius.
              2024 metais centre veiklą vykdė 8 neformalaus švietimo būreliai: muzikos būrelis, šokių būrelis „Šokim trypkim“, sporto būreliai „Futbolas kartu“ ir „Atletas“, „Seku seku pasaką“, technologijų būrelis „Plaktukas“, informacinių technologijų būreliai „Failas“ ir „Failiukas“, kuriuos lankė 39 centro mokiniai. Neformalaus ugdymo pedagogai geba sklandžiai derinti savo programų ir formalaus ugdymo turinį ir atsakingai reprezentuoja Centrą įvairiuose renginiuose. Muzikos ir šokių būrelio „Šokim trypkim“ mokiniai kartu su neformalaus ugdymo mokytojomis Centro vardą garsino respublikiniuose festivaliuose: 2024 m. balandžio 17 d. rajoniniame šokių festivalyje „1000 žingsnelių“, 2024 m. balandžio 18 d. Vaikų ir jaunimo muzikos festivalyje „Mano vardas – Lietuva“, 2024 m. gegužės 15 d. Smalininkų technologijų ir verslo mokyklos konferencijoje - festivalyje „Saulės vaikai“ 2024 m. lapkričio 28 d. Kauno J. Laužiko mokyklos muzikos festivalyje „Aš galiu“. Technologijų ir neformalaus švietimo mokytojas reprezentavo įstaigą rajoninėje 5-10 kasių mokinių technologijų olimpiadoje bei rajoninėje parodoje „Lesyklėlė paukščių sodui“. Fizinio ugdymo ir neformalaus ugdymo mokytojos treniruojamos komandos 2024 m. kovo 6 d. Kėdainiuose vykusiame Lietuvos Specialiosios olimpiados 2024 metų salės futbolo 5×5 (vaikinai) ir 3×3 (merginos) čempionate trečią ir antrą vietas, 2024 m. kovo 27 d. dalyvavo LFF treniruočių centre Kaune vykusioje Lietuvos SOK organizuojamoje įtraukioje sporto šventėje kartu su FC „Hegelmann“, 2024 m. balandžio 17 d. Kazlų Rūdos sporto centro salėje vykusiame Lietuvos specialiosios olimpiados komiteto jungtinio krepšinio čempionate iškovojo trečiąją vietą, 2024-04-24 Centrui atstovavo Kelmės sporto centre vykusiose 2024 metų Lietuvos specialiosios olimpiados komiteto žymios negalios krepšinio testų varžybose, medalius iškovojo 2024 m. gegužės 8 d. Kaune S. Dariaus ir S. Girėno stadione vykusiame 2024 m. Lietuvos specialiosios olimpiados komiteto lengvosios atletikos čempionate, 2024 m. gegužės 28 d. dieną Kazlų Rūdos miesto parke Lietuvos SOK rungėsi disgolfo varžybose, 2024 m. birželio 5 d. visi pradinių klasių mokiniai, galintys savarankiškai judėti, dalyvavo Kazlų Rūdoje Lietuvos specialiosios olimpiados komiteto organizuotose mažųjų atletų žaidynėse, 2024 m. spalio 2 d. centrui atstovavo Kazlų Rūdoje vykusiame LSOK krose, 1-ąją vietą laimėjo 2024 m. lapkričio 13 d. Panevėžyje vykusiame Lietuvos specialiosios olimpiados komiteto organizuojame merginų 3×3 krepšinio čempionate, 1-osios vietos medalius iškovojo 2024 m. lapkričio 27 d. Kazlų Rūdos sporto centro salėje įvykusiame Lietuvos specialiosios olimpiados komiteto krepšinio 5×5 čempionate, dalyvavo 2024 m. gruodžio 3 d. trečiojo integracinio futbolo čempionato „Futbolas visiems“ pirmajame etape, sėkmingai varžėsi 2024 m. gruodžio 4 d. Tauragėje vykusiame žmonių su negalia futbolo vaikščiojant turnyre „Žiemos taurė 2024“.
           1.2. Uždavinys. Tobulinti mokinių pasiekimų ir pažangos į(si)vertinimo sistemą.
           2024 metais Ugdymo turinio atnaujinimo darbo grupė sukūrė ir pateikė mokytojų metodinei grupei svarstyti ir patvirtinti Gelgaudiškio „Šaltinio“ ugdymo centro mokinių pažangos ir pasiekimų vertinimo ir vertinimo rezultatų panaudojimo tvarkos aprašą, kuriuo vadovaudamiesi mokytojai vertina mokinių pasiekimus ir padeda mokiniams patiems įsivertinti savo padarytą pažangą.
            1.2.1. Priemonė. Įvertinti mokinių individualius gebėjimus, jų turimas kompetencijas, nustatyti ugdymo(si) spragas.
2024 metais visi mokytojai rengė Pagalbų teikimo planus ir individualaus ugdymo(si) programas kiekvienam Centro mokiniui, kurias Vaiko gerovės komisijos posėdžiuose aptarė kas pusmetį, o lavinamųjų klasių mokinių – kas 3 mėnesius. Analizavo ir fiksavo sėkmes ir sunkumus, siūlė teikiamų pagalbų plano pakeitimus, papildymus.
           Vaiko gerovės komisija nuolat stebėjo ir analizavo mokinių pasiekimus centre, laiku identifikavo kylančius ugdymosi sunkumus. Apie atsiradusius ugdymosi sunkumus informavo centro švietimo pagalbos specialistus, mokinio tėvus (globėjus, rūpintojus) ir kartu tarėsi dėl ugdymosi pagalbos suteikimo. Per 2024 metus suorganizuota 19 Vaiko gerovės komisijos posėdžių, kuriuose nagrinėti 12 mokinių netinkamo elgesio klausimai, naujai atvykusių mokinių ir adaptacijos, pagalbų mokiniams teikimo klausimai, mokinių važiavimo visuomeniniu ir mokykliniu transportu maršrutai, mokinių ugdymosi ir kiti klausimai. Savo laiku parengti dokumentai 8 mokinių pakartotiniams tyrimams švietimo pagalbos tarnyboje. Vyko nuolatinis  bendradarbiavimas su Šakių savivaldybės švietimo pagalbos tarnyba. Tarnybai teikta informacija  apie specialistus, mokinius, jų įvertinimo poreikį.
1.2.2. Priemonė. Analizuoti mokytojų turimas mokinių pasiekimų ir pažangos vertinimo sistemas.
Mokytojų metodinėje grupėje Vaiko gerovės komisijai pasiūlius buvo papildyta Pagalbų teikimo plano ir individualaus ugdymo(si) programa priedu, skirtu mokiniams turintiems įvairiapusių raidos sutrikimų. Aptardami mokytojų metodinėje grupėje, Vaiko gerovės komisijoje mokinių pasiekimų ir pažangos vertinimą, mokytojai nutarė patobulinti centro mokinių pažangos ir pasiekimų vertinimo ir vertinimo rezultatų panaudojimo tvarkos apraše esančias lentelių formas, kurias su mokytojų pagalba pildo mokiniai, nes kai kurie teiginiai ar formuluotės mokiniams, turintiems specialiųjų ugdymosi poreikių, sunkiai suprantamos.
1.2.3. Priemonė. Stiprinti mokymo(si) pasiekimų stebėseną.
Vadovaudamiesi naujai priimtu mokinių pažangos ir pasiekimų vertinimo ir vertinimo rezultatų panaudojimo tvarkos aprašu, mokiniai, bendradarbiaudami su mokytojais, klasės vadovu  rinko ir kaupė kokybinius kompetencijų įrodymus (atsiskaitomuosius darbus) vertinimo aplanke ir saugojo klasės vadovo kabinete einamuosius mokslo metus. Kiekvieno mėnesio pabaigoje mokiniai su klasės vadovu pildo individualios pažangos lapus – kiekvienas individualiai įsivertino mokymąsi, neformalųjį švietimą, socialinius įgūdžius pagal vertinimo kriterijus – teiginius, numatytus minėtame tvarkos apraše. 5-10 ir socialinių įgūdžių ugdymo klasių mokiniai su mokytojo pagalba pagrindinių mokomųjų dalykų (lietuvių kalba, matematika, geografija, istorija, biologija) pamokose vieną kartą per mėnesį pildė dalyko individualios pažangos stebėjimo ir fiksavimo lapus, juos kaupia mokytojas, o mokslo metų pabaigoje atiduoda klasės vadovui, kuris juos įdeda į mokinio pasiekimų segtuvą.
1.3. Uždavinys. Stiprinti įtraukųjį ugdymą, Centro sienas peržengiantį įvairiapusį ugdymą(si), skatinantį didinti specialiųjų ugdymosi poreikių turinčių mokinių socializaciją.
Centro pedagogės užmezgė gražią draugystę su Kudirkos Naumiesčio Vinco Kudirkos gimnazijos pradinių klasių mokiniais ir kartu bendradarbiaudami vykdė projektą „Draugystės tiltai. Draugystė nugali viską“, po keletą kartų svečiavosi vieni kitų mokyklose, rungtyniavo estafetėse ir žaidė žaidimus, vėrė draugystės apyrankes, linksmai bendravo, vaišinosi mamyčių iškeptais pyragais. Tokių projektų vykdymas padeda specialiųjų ugdymosi poreikių turintiems mokiniams sklandžiau įsilieti į visuomenės gyvenimą, tapti pilnaverčiais visuomenės nariais bei dalyvauti socialinėje žmonių bendruomenėje.
Siekdami socialinio emocinio mokymosi ir tobulėjimo įgūdžių tobulinimo-socialinio bendravimo, komandinio darbo, atsakomybės ir savarankiškumo galimybių ugdymo, norėdami mokiniams suteikti galimybę praktikuoti tokius įgūdžius kaip stebėjimas, kritinis mąstymas, bendradarbiavimas ir bendravimas autentiškoje aplinkoje už Centro ribų, pedagogai organizavo 10 edukacinių išvykų: gamtos pažinimo edukacinė pamokėlė Tuki Tuki kaime, kur sodybos šeimininkė papasakojo ugdytiniams apie privalumus gyventi ramioje kaimo aplinkoje, galimybę stiprinti artumą gamtai, turėjo galimybę iš arčiau susipažinti su naminiais gyvūnais; išvyka į Plokščius, kur turėjo ypatingą galimybę susitikti su žymiu gamtininku Rimvydu Juškaičiu, susipažinti su unikaliu lauko parku prie Vaiguvos upės, kuriame eksponuojama paroda apie gyvūnus, gyvenančius inkiluose, bei kitus gamtos stebuklus; išvyka į Kauno zoologijos sodą; į Kauno Megos kino centrą Cinamon, Akropolio Forum Cinemas „Gerumo seansą“ ir stebėti bei aptarti kino filmus „Mauricijus Puikusis“, „Vajana2“; į mokomąją-edukacinę pamoką „Cheminė mozaika“ Marijampolės STEAM centre ir kt.
1.3.1. Priemonė. Plėsti ir įvairinti ugdymo(si) erdves centre ir už centro ribų.
Centro pedagogai išradingai ugdymui pritaikė Centro teritoriją ir aplinkas (želdinius, stadioną, žaidimų aikštelę, poilsio zonas, mišką, parką ir t. t.) panaudodami tai kaip mokymosi lauke vietas ir šaltinius. Mokytojai gerai žino mokinių galimybes bei pažįsta edukacines aplinkas ir geba jas išnaudoti ugdymui: teorijos pritaikymui praktikoje, tyrinėjimui ir kitokiam mokymuisi, sveikatos stiprinimui, žaidimams, mokinių asmenybinių savybių ugdymui, pozityvaus elgesio formavimui ir kt. Edukacinių išvykų metu siekiama mokinius geriau parengti socializacijos procesui bei ugdyti elgesio kultūrą. Plėsdami ir įvairindami ugdymo(si) erdves Centre ir už centro ribų aktyviai naudojo kultūros paso teikiamas galimybes. Mokiniai dalyvavo dešimtyje skirtingų kultūros paso edukacijų: 2024 m. kovo 8 d. „Kurmio Zigmo kelionė po pasaulį“ – stebėjo spektaklį ir supažino su įvairiomis pasaulio šalimis,  jų tradicijomis ir papročiais, ugdėsi patriotiškumą, bei supratimą, kad iliuzijų vaikymasis gali atnešti nusivylimą ir reikia labiau vertinti tai, ką turime; 2024 m. kovo 20 d. dalyvaudami Kauno Vytauto Didžiojo karo muziejaus edukacinėje programoje „Jaunasis karvedys“ specialiai parengtame makete pastatė stiprią pilį ir parengė ją gynybai, susipažino su muziejinių vertybių rekonstrukcijomis ir išdrįso paimti į rankas kalaviją bei užsidėti šalmą; 2024 m. kovo 27 d. Zanavykų muziejuje praktinėse veiklose susipažino su senoviniais margučių marginimo būdais, nes dalyvavo edukacinėje programoje „Margučių marginimas vašku“; 2024 m. rugsėjo 12 d. edukacijoje „Linas rengia ir maitina“ supažino su lino istorija nuo sėmenų iki drabužių; 2024 m. lapkričio 6 d. papildė savo žinias geromis emocijomis ir netikėtais gyvūnijos pasaulio atradimais edukacijoje Kaune ,,Paslaptingas atradimų pasaulis Kauno Zooparke“; 2024 m. lapkričio 26 d. interaktyvioje viktorinoje „Kelionė po Lietuvą“ lavino loginį mąstymą, pažino Lietuvos miestus, kultūrą, gamtą ir istoriją; 2024 m. lapkričio 27 d. viena Centro klasė virto kino teatru, 8, 9, 10 klasių mokiniai vadovėlį vienai pamokai pakeitė į tikrus žmones ir jų tikras istorijas, nes žiūrėjo filmą „Radviliada“, kuriame buvo sujungtos net 3 pamokos vienoje: literatūros, istorijos ir pilietiškumo. 2024 m. gruodžio 5 d. kūrybinių dirbtuvių Šakių rajono Zanavykų muziejuje metu mokiniai dekoravo ažūrinį medinį Kalėdinio žaisliuko trafaretą su išpjaustyta prakartėlės scena, bei pasigamino mažą Kalėdinį sveikinimą; 2024 m. gruodžio 8 d. vyresniųjų klasių mokiniai stebėjo ir aptarė darbą Jungtinėje Karalystėje nuo vergijos iki vilties filme „Second Hand“; 2024 m. gruodžio 10 d. Šakių mieste įkurtoje cirko mokykloje vaikai turėjo galimybę pajausti cirko meno dvasią, pamatyti cirko „virtuvę“, jo užkulisius. 
	1.3.2. Priemonė. Siekti, kad formalus ir neformalus ugdymas tarpusavyje derėtų, papildytų vienas kitą, mokiniai įgytų praktinių įgūdžių ir gebėjimų.
2024 metais puikiai pavyko papildyti ir derinti formalų ir neformalų ugdymą, siekiant, kad mokiniai įgytų praktinių įgūdžių ir gebėjimų organizuojant pažintines, edukacines, patyriminiu ugdymu grindžiamas išvykas derinant jas su profesiniu orientavimu. 2024 m. vasario mėn. Centro 9, 10 ir SĮU klasių mokiniai lankėsi Marijampolės profesinio rengimo centro Kudirkos Naumiesčio skyriuje, kur ne tik susipažino su skyriaus mokomąja baze, ugdymo programomis bei profesijomis, kurias galima čia įsigyti, bet ir susipažino su stalo serviravimo subtilybėmis, ruošiantis įvairioms šventėms, mokėsi lankstyti įvairiais būdais servetėles, įvairiomis spalvų gamomis dekoravo sausainius, skyriaus statybų laboratorijoje mokėsi pasigaminti universalius padėklus, ant kurių galima padėti ir karštą puodą, ir karštą keptuvę, o gal net ir gėlės vazoną. 2024 m. gruodžio mėnesį vyresnieji Centro mokiniai kartu su karjeros specialistu apsilankė Marijampolėje įsikūrusioje „Grįžulo ratų“ rezidencijoje, kurioje praktinių veiklų metu susipažino su viešbučio kambario tvarkytojo, padavėjo ir barmeno specialybėmis, o greta esančioje degalinėje išbandė operatoriaus darbą, susipažino su sunkvežimių plovyklos veikla ir procesais. Juk aktyviai veikdami, tyrinėdami mokiniai mokosi bendrauti ir bendradarbiauti, įrodymais pagrįsti žinias, jas sieti su asmenine patirtimi, o tokiu būdu įgytos žinios lengviau įsimenamos. 
Centro bendruomenė dalyvavo pilietinėje akcijoje „Atmintis gyva, nes liudija“, skirtoje pagerbti 1991 m. sausio įvykius, pilietinėje viešųjų erdvių tvarkymo akcijoje „Darom“, pilietinėse akcijose „Atminties kelias“ ir „Vardai“, skirtoms žydų genocidui atminti, Lietuvos nepriklausomybės atkūrimo dienos išvakarėse rengiamoje pilietinėje akcijoje „Gyvasis tautos žiedas“, organizacijos „Gelbėkit vaikus“ inicijuotame Solidarumo bėgime.
	1.3.3. Priemonė. Atlikti pamokos kokybės vertinimą: detalus pamokos planavimas, ugdymo metodai, mokinių aktyvi veikla, tarpdalykiniai ryšiai, įsi(vertinimas).
	Siekdami priimti pagrįstus sprendimus dėl Centro ugdymo(si) organizavimo kokybės tobulinimo, nustatyti, vertinti ugdymo proceso kokybę, nustatyti ugdymo(si) organizavimo stiprybes ir tobulintinus aspektus, skatinti mokytojus ir kitus pedagoginius darbuotojus analizuoti ir tobulinti savo veiklą ir rezultatus Centro ugdomosios veiklos kontekste, informuoti Centro bendruomenę apie ugdymo(si) organizavimo būklę 2024 metais parengtas „Ugdomosios veiklos stebėsenos ir vertinimo tvarkos aprašas“. Centras sudaro galimybes mokiniui kiekvieną dieną – prieš pamokas ar/ ir tarp pamokų užsiimti fiziškai aktyvia veikla, kuri praplečia fizinio ugdymo pamokų turinį. Skatinamas mokinių vaikščiojimas per pertraukas gryname ore. Už mokinių saugumą per pertrauką atsakingi mokytojai, turėję pamoką.
	1.4. Uždavinys. Skatinti mokytojų ir švietimo pagalbos specialistų profesinį tobulėjimą.
          	Analizuojant ir apibendrinant 2024 metais atlikto Centro plačiojo veiklos kokybės įsivertinimo rezultatus galima teigti, kad Centro pedagogai save suvokia kaip nuolat besimokančią, profesionalią ir teikiančią tarpusavio pagalbą bendruomenę. Todėl palankiausios ir sėkmingiausios galimybės mokytojų profesiniam tobulėjimui – tai mokymasis darbo vietoje, pokyčių analizavimas ir taikymasis prie jų, taip pat naujų pokyčių inicijavimas. Žinias, įgūdžius, gebėjimus, vertybines nuostatas ir kitas sėkmingai mokytojo veiklai ugdymo procese reikalingas savybes 2024 metais bendruomenės nariai ugdė dalyvaudami 70 kvalifikacijos tobulinimo renginių. Pedagogai siekdami geriau valdyti emocijas, suvaldyti pyktį bei agresiją, norint išsaugoti darnius savo santykius su kitais ir siekdami kuo geriau įgyvendinti strateginio plano tikslą – teigiamo emocinio mikroklimato kūrimas, aktyviai dalyvavo šios krypties mokymuose ir seminaruose: „Pedagoginė veikla ir stresas: iššūkiai, pasekmės ir sprendimo būdai“, „Agresijos ir pykčio valdymas klasėje: 5 pirštų taisyklė“,  „Perdegimas – kaip jį atpažinti ir laiku padėti sau ?“, „Smurto protrūkiai mokykloje: kaip suvaldyti į mokytoją nukreiptą agresiją?“,  „Streso valdymas mokykloje – kaip išlikti ramiam ir susikaupusiam“, „Psichologinio asmens raštingumo didinimas ir socialinio imuniteto stiprinimas užtikrinant smurto ir konfliktų prevenciją organizacijoje“, „Vaikų ir paauglių nerimo ir depresijos sutrikimų prevencija, pagalbos galimybės“, „Gera mokytojų savijauta – raktas į sėkmingus mokinių rezultatus“, „Šiuolaikinė psichikos sveikatos, jos stiprinimo ir sutrikimų prevencijos samprata. Pasaulio sveikatos organizacijos ir kitų tarptautinių organizacijų pozicija psichikos sveikatos ir psichikos sutrikimų klausimais“, „Smurtas ir priekabiavimas: pavojus, prevencijos priemonės, darbuotojų teisės ir pareigos“, siekė tobulinti lyderystės įgūdžius: „Situacinė lyderystė praktikoje“, „Vadovas – vizionierius ar praktikas?“ bei kitas bendrąsias kompetencijas: „Mokinių valdymo stiliai“, „Mokytojų skaitmeninio raštingumo stiprinimas“, „Pėsčiųjų žygis Gelgaudiškio pažintiniu taku – naujų sveikatos stiprinimo ir fizinio aktyvumo formų ieškojimas“, edukacinė išvyka - seminaras „Architektūra ir religija Zapyškyje“, pažintinė, edukacinė išvyka - seminaras „Senosios, skiedrų drožimo stogų dengimui, technologijos“, „Dirbtinio intelekto pritaikymas mokymo procesuose“, „Ką daryti, kai reikia naujų idėjų ?“ ir kt.
  	Profesines kompetencijas Centro pedagogai stiprino 24 tikslingai pasirinktuose kvalifikacijos tobulinimo renginiuose: „Mokinio padėjėjo vaidmuo įtraukiojo ugdymo kontekste“, „Socialinio pedagogo patirtis ugdant vaikų socialinius įgūdžius“, „Mokinių pažangos stebėjimas, vertinimas ir fiksavimas“, „Dirbtinio intelekto panaudojimas matematikos pamokose“, „Sėkmingas kalbos ugdymas naudojant Forbrain ausines“, „Mokinių pažangos ir pasiekimų vertinimas atnaujinto ugdymo turinio kontekste“, „Sensorinių erdvių kūrimas atsižvelgiant į skirtingus vaikų poreikius“, „Informatikos mokymo(si) iššūkiai ir galimybės: kompetencijomis grįstas ugdymas, inovacijos, dirbtinis intelektas“, „Rekomendacijos dėl atnaujinto matematikos ugdymo turinio temas papildančios metodinės medžiagos 5-8 klasėse“.
                    Parengtos pedagogų ir švietimo pagalbos specialistų kompetencijų tobulinimo programos ir vykdyti mokymai: „Įvairiapusiai raidos sutrikimai: pažinti, suprasti, padėti. Gelgaudiškio „Šaltinio“ ugdymo centro patirtis“ 2024-02-21; „Regioninių centrų paskirtis ir funkcijos įgyvendinant įtraukųjį švietimą šalyje. Gelgaudiškio „Šaltinio“ ugdymo centro patirtis ir teikiamos pagalbos“ 2024-04-02, 2024-04-12; seminaras-praktikumas „Gelgaudiškio „Šaltinio“ regioninio ugdymo centro patirtis ir teikiamos pagalbos regiono bendrojo ugdymo įstaigoms, įgyvendinant įtraukųjį ugdymą šalyje“ 2024-04-18; „Įtraukties iššūkiai: Lietuvoje steigiamų regioninių centrų funkcijos ir pagalbos bendrojo ugdymo įstaigų pedagogams formos. Gelgaudiškio „Šaltinio“ ugdymo centro patirtis“ 2024-05-14, 2024-05-16; „Įtrauktis ir jos iššūkiai. Gelgaudiškio „Šaltinio“ ugdymo centro patirtis“ 2024-05-23; „Įtraukties sėkmės ir sunkumai. Regioninių centrų teikiamos pagalbos regiono ugdymo įstaigoms“ 2024-05-24; Regioninių centrų metodinė diena Plungės specialiojo ugdymo centre 2024-05-7,8; „Regioninių centrų pagalba bendrojo ugdymo įstaigoms įgyvendinant įtraukųjį ugdymą. Gelgaudiškio „Šaltinio“ ugdymo centro patirtis“ 2024-04-03, 2024-04-04, 2024-04-26; seminaras-praktikumas „Įtraukties iššūkiai: regioninių centrų funkcijos ir pagalbos bendrojo ugdymo įstaigų pedagogams formos. Gelgaudiškio „Šaltinio“ ugdymo centro patirtis“ 2024-08-29; seminaras-praktikumas „Įtraukties iššūkiai: regioninių centrų funkcijos ir pagalbos bendrojo ugdymo įstaigų pedagogams formos. Gelgaudiškio „Šaltinio“ ugdymo centro patirtis“ 2024-10-09, 2024-12-11.
	1.5. Uždavinys. Vienyti mokinių, tėvų, globėjų, mokytojų, švietimo pagalbos specialistų pastangas siekiant aukštesnės ugdymo kokybės, plėsti tarpusavio bendradarbiavimą.
Siekdami vienyti Centro administracijos, mokinių, jų tėvų (globėjų, rūpintojų) ir mokytojų, pagalbos mokiniui specialistų pastangas tinkamo socialinio-emocinio mikroklimato kūrimui, padedančiam specialiųjų ugdymosi poreikių mokiniams mokytis, ugdytis pažinimo, komunikavimo, skaitmeninę, kūrybiškumo, kultūrinę, pilietinę bei sveikos gyvensenos kompetencijas, Centro pedagogai nuolat vykdė tėvų (globėjų, rūpintojų) informavimą ir pedagoginį švietimą, sistemingai ir reguliariai informavo tėvus (globėjus, rūpintojus) apie vaikų pažangą, lankomumą, Centro veiklą, taikė įvairius bendravimo ir bendradarbiavimo su tėvais metodus (individualūs pokalbiai, susitikimai, tėvų dalyvavimas projektuose, šventėse, seminarai, paskaitos, informacijos sklaida (informavimas raštu, žodžiu, SMS žinutėmis, elektroniniais laiškais), informacija socialinio tinklo Facebook paskyroje). Tėvų susirinkimai aktyvino tėvų (globėjų, rūpintojų) dalyvavimą Centro savivaldoje, siekiant gauti iš tėvų (globėjų, rūpintojų) informaciją mokinių pažinimui. Stengtasi suteikti tėvams (globėjams, rūpintojams) reikiamų pedagoginių, psichologinių žinių, padedančių geriau pažinti savo vaiką. Centro pedagogai ir švietimo pagalbos specialistai bendravo ir bendradarbiavo su tėvais (globėjais, rūpintojais), sprendžiant įvairias mokinių ugdymo, elgesio, Centro lankomumo problemas. 
	1.5.1. Priemonė. Įgalinti tėvus, globėjus aktyviai naudotis elektroniniu dienynu, teikti informaciją apie Centre vykdomas ugdymo programas ir veiklas.
	2024 m. rugsėjo 2 d. Centro direktoriaus įsakymu Nr. V-73 patvirtintas „Elektroninio dienyno pildymo tvarkos aprašas“, kuriuo vadovaujantis visiems Centro mokiniams ir jų tėvams/globėjams sukurti prisijungimo duomenys. Informatikos mokytojas, ugdymo skyriaus vedėja ir klasių vadovai intensyviai teikė pagalbą mokinių tėvams/globėjams susikuriant elektroninio TAMO dienyno paskyras. Taip vyksta savalaikis pasidalinimas aktualia informacija. 
1.5.2. Priemonė. Reguliariai teikti informaciją tėvams, globėjams apie vaikų ugdymosi pažangą, pasiekimus ir teikiamas pagalbas.
	Vadovaujantis „Elektroninio dienyno pildymo tvarkos aprašu“ informatikos mokytojas, vykdantis e. dienyno administravimą ir duomenų tvarkymo priežiūrą vykdantis ugdymo skyriaus vedėjas, klasių vadovai, mokytojai, mokytojai, vykdantys neformaliojo švietimo programas, auklėtojai reguliariai pildo elektroninį dienyną, teikia tėvams/globėjams informaciją apie ugdymo proceso organizavimą centre, vaikų ugdymosi poreikius, pažangą, pasiekimus ir teikiamas pagalbas, Centro lankymą ir elgesį. 84 proc. tėvų/globėjų jungiasi prie elektroninio dienyno ir domisi vaikų ugdymo(si) pažanga, bendradarbiauja su klasių vadovais.
	1.5.3. Priemonė. Keisti tėvų, globėjų požiūrį į vaiko ugdymąsi, teikiant tėvams žinių ir juos konsultuojant.
	Siunčiant informaciją elektroninio dienyno pranešimų forma, kalbantis telefonu ar kitomis ryšio priemonėmis, bendraujant individualiai ar susirinkimuose, vykdomas tėvų/globėjų švietimas susijęs su bendravimo ir bendradarbiavimo įgūdžių stiprinimu, bendruoju pedagoginiu-psichologiniu švietimu, amžiaus tarpsnių psichologijos apžvalga, sveikos gyvensenos propagavimu, fizinio aktyvumo svarbos propagavimu, tabako, alkoholio ir kitų psichotropinių medžiagų vartojimo prevencija, karjeros ugdymu.
	2. Tikslas: Saugios ir modernios ugdymo aplinkos kūrimas.
	Visiems pedagogams (100 %) sudarytos sąlygos ugdomajame procese naudoti virtualias aplinkas ir skaitmenines mokymosi terpes. Pedagogai dalijasi pamokose naudojamomis programomis, svetainėmis, gerąja darbo patirtimi, moko vieni kitus. Tradiciškai pavasarį (gegužės mėnesį) atliekama darbuotojų apklausa dėl prekių, priemonių bei IKT poreikio ugdomosiose klasėse ir kitose erdvėse. Gauti prašymai pagal galimybes įvykdyti. Naujos priemonės gerina ugdomąjį procesą, suteikia galimybę mokiniams nuolat naudotis įvairiomis ugdymosi priemonėmis, skatinamas jų žingeidumas, motyvacija. Pagal poreikį įsigytos naujos priemonės gerina ugdomąjį procesą, suteikia galimybę mokiniams nuolat naudotis naujovėmis.
	2024 metų sausio mėn. buvo atliktas psichosocialinių rizikos veiksnių tyrimas. Tyrime dalyvavo 52 respondentai (91,22 %), kurie aukštai vertina kiekybinius reikalavimus, darbo prasmingumą, įsipareigojimą darbovietei, pripažinimą, vaidmenų aiškumą, vadovavimo kokybę, socialinį palaikymą iš vadovų, pasitikėjimą vadovybe ir bendradarbiais. Vertinant bendrus psichosocialinių darbo aplinkos veiksnių rezultatus, galima teigti, kad darbuotojai nėra įtakojami psichosocialinių rizikos veiksnių. 2024 metų vasario mėn. darbuotojai buvo supažindinti su profesinės rizikos, psichosocialinių profesinės rizikos veiksnių šalinimo ir mažinimo priemonių planu. 
	Sudarytas evakuacijos planas, kuriame numatytas pratybų tikslas – apmokyti Centro bendruomenę kaip elgtis radus teritorijoje daiktą, panašų į sprogmenį bei tobulinti evakuacijos organizavimą. 2024 m. spalio 1 d. pravestos praktinės civilinės saugos pratybos - evakuacija visai bendruomenei, kuriose dalyvavo Kauno priešgaisrinės gelbėjimo valdybos Šakių priešgaisrinės gelbėjimo tarnybos vyriausiasis specialistas.
	3.Tikslas: Teigiamo emocinio mikroklimato kūrimas.
           	Teigiamo emocinio mikroklimato kūrimui didelę įtaką turi gebėjimas bendrauti ir bendradarbiauti su kitais bendruomenės nariais, palaikyti gerus ir šiltus tarpusavio santykius, teikti pagalbą dirbant su mikroaplinka ir makroaplinka, spręsti iškilusius sunkumus, planuoti ilgalaikę, pozityvią, nukreiptą į ateitį veiklą, o visa tai daro didelę įtaką mokinių socializacijai ir Centro teigiamo mikroklimato kūrimo prielaidoms. Todėl Centro bendruomenė stengiasi palaikyti šiltus ir draugiškus bendruomenės santykius, kurie veikia mokinių mokymąsi, bendravimą, bendradarbiavimą, pozityvų adaptacijos procesą įstaigoje bei visą vaiko socializacijos procesą.
	3.1. Uždavinys. Sukurti emociškai ir fiziškai saugią ugdymo(si) aplinką.
2024 m. balandžio mėn. atlikto Centro plačiojo įsivertinimo rezultatų analizė parodė, kad Centro emocinį mikroklimatą ir ugdymosi aplinkas tyrimo dalyviai įvertino teigiamai (85 % ).
	3.1.1. Priemonė. Vykdyti smurto ir patyčių prevencines programas.
	2024 metais vykdydami smurto ir patyčių prevencines programas siekta ugdyti pozityvius mokinių bendravimo ir emocinių sunkumų įveikimo gebėjimus, užkardyti elgesio ir emocines problemas. Prevencinėse veiklose dalyvavo 100 proc. Centro mokinių: socialinė pedagogė kartu su psichologo asistentu du kartus per savaitę 4, 5, 6, 7 klasėse vykdo prevencinę programą „Įveikime kartu“, kitų klasių mokiniams prevencinė programa integruojama į klasių vadovų ir auklėjamojo darbo programas. Dalyvaudami prevencinėje programoje mokiniai mokomi susivokti savo jausmuose, atpažinti sunkius jausmus sukėlusias priežastis, pagal galimybes pačiam arba padedant pedagogui rasti išeitis iš keblių situacijų, neužsisklęsti savyje. Programa kviečia pedagogus būti kartui su vaiku šiuo pilnu iššūkių gyvenimo laikmečiu. 
3.1.2. Priemonė. Tobulinti pozityvaus elgesio skatinimo programą „Skėtis“.
           	Sėkmingai įgyvendinama ir nuolat tobulinama Pozityvaus elgesio skatinimo programa „Skėtis“. Nuolat vyksta programos įgyvendinimo pokyčiai: mokinių elgesys žymimas kiekvienos pamokos ar veiklos pabaigoje pedagogui įvertinimą pažymint Google diske patalpintoje ir bendrintoje su visais pedagogais mokinių elgesio vertinimo lentelėje. Kiekvieną mėnesį gero elgesio mokiniai apdovanojami išvyka, edukacija ar kita pramoga, kurias siūlo patys mokiniai. 2024 metais įvesta naujovė: mokiniai už savanorišką pagalbą, itin gerą elgesį, gebėjimą susivaldyti konfliktinėje situacijoje ar kt. gali gauti „Gero elgesio apdovanojimo bilietą“, kurį pirmadieniais susirinkimo metu iškeičia į prizą. Stebimas ryškus programoje dalyvaujančių mokinių elgesio pokytis.
	3.1.3. Priemonė. Teikti Centro ir priskirto regiono mokiniams savalaikę pedagoginę, psichologinę, socialinę pagalbą, siekti spartesnės sutrikusių funkcijų korekcijos. 
Vadovaujantis Švietimo pagalbos tarnybos arba Pedagoginės psichologinės tarnybos išvadomis ir rekomendacijomis bei Centro Vaiko gerovės komisijos nutarimais pagal kiekvienų mokslo metų pradžioje parengiamus ir patvirtintus sąrašus, tvarkaraščius ir grafikus visi 67 Centre ugdomi mokiniai gavo specialiųjų pedagogų ir kitų pagalbos mokiniui specialistų pagalbas. Informacija apie mokinių sutrikimus ir 2024 metais Centro mokiniams teiktas skyriaus specialistų pagalbas pateikiama lentelėje.
Švietimo pagalbos specialistų 2024 metais mokiniams teiktos pagalbos suvestinė:

	Pagalbos
	Skaičius
	Pastabos

	Specialiojo pedagogo pagalba
	67
	

	Logopedo pagalba
	64
	

	Mokytojo padėjėjo pagalba
	63
	

	Psichologo pagalba
	48
	Nuolatinė – 5
Ilgalaikė – 25
Trumpalaikė – 15
Nepatikslinta – 3

	Socialinio pedagogo pagalba
	66
	Nuolatinė – 27
Ilgalaikė – 29
Trumpalaikė – 8
Nepatikslinta – 2
Neskirta – 1

	Kineziterapeuto pagalba
	18
	



	3.1.4. Priemonė. Įkurti regioninį konsultavimo Centrą, bendradarbiaujantį su regiono ir vietos bendruomenėmis bei socialiniais partneriais.
	Kaip numatyta 2024 metais veiklos plane, konsultavimo skyriaus veikla apėmė du barus:
	- skyriaus specialistai tikslingai siekė organizuoti ir vykdyti planingą konsultacinę veiklą regione, padedančią regiono ugdymo įstaigoms sukurti tinkamas įtraukiojo ugdymo(si) sąlygas mokiniams, turintiems vidutinių, didelių ar labai didelių specialiųjų ugdymosi poreikių (toliau – SUP) dėl įvairiapusių raidos, intelekto, mokymosi, kalbos ir komunikacijos sutrikimų, kai pedagoginės psichologinės tarnybos (toliau – PPT) ir (ar) kitų įstaigų pateiktų rekomendacijų nepavyksta įgyvendinti, konsultavo sutrikimų turinčius regiono mokinius ir juos ugdančius pedagogus, pagalbos mokiniui specialistus, šeimas šių mokinių įtraukiojo individualizuoto ar pritaikyto ugdymo(si) klausimais;
	- teikė planingą ir tikslingą kvalifikuotą švietimo pagalbą intelekto negalią bei kitų negalių/sutrikimų turintiems Centro vaikams, paaugliams ir jaunuoliams.
Konsultacinė komanda vykdė pagrindinį iškeltą ir išsikeltą tikslą – skatinti įtraukųjį ugdymą bei užtikrinti kokybišką SUP turinčių mokinių ugdymo(si) ir saviugdos poreikių tenkinimą, siekiant metodų ir priemonių dermės, taip padedant jiems tapti visaverčiais visuomenės nariais. Daugiausiai regioninio Centro specialistų pagalbos reikėjo regiono vaikams, turintiems įvairiapusių raidos, intelekto, mokymosi, kalbos/komunikacijos, elgesio/emocijų sutrikimų. Daug dėmesio buvo skirta regiono SUP turinčių vaikų tėvams, globėjams, rūpintojams skatinant juos tikslingai bendradarbiauti su mokykla savo vaikų labui.
	2024 metais konsultavimo skyriaus įvykdyti darbai:
	- konsultacinės komandos suformavimas;
	- nuolatinis bendradarbiavimas, diskusijos, bendri dokumentų rengimo darbai ir atsiskaitymai su Lietuvos įtraukties švietime centru, Švietimo, mokslo ir sporto ministerija ir kitais 9 regioniniais centrais, konsultavimo veiklos strategijų, tvarkų, algoritmų kūrimas;
	- konsultavimo bylų, aprašų formų, konsultavimo/stebėjimo aprašymo ir vertinimo;
	- rekomendacijų formų rengimas;
	- žurnalų ir apskaitos vedimo bei atsiskaitymo sąvado parengimas;
	- išvažiuojamosios mobilios konsultacijos;
	- trumpalaikės konsultacijos nuotoliu ir/ar gyvai;
	- metodinių rekomendacijų ir išvadų rengimas;
	- regiono ugdymo įstaigos specialistams ir/ar šeimai konsultacijų, paskaitų vedimas.
	- nuotolinių posėdžių, aptarimų konsultacijų vedimas. 
Specialistų pagalbą teikiant Gelgaudiškio „Šaltinio“ ugdymo centro mokiniams buvo vadovaujamasi tokia struktūra: nuo situacijos analizės, kryptingos veiklos suplanavimo iki rezultatų aptarimo Vaiko gerovės komisijos posėdžiuose. Rengiant Centro ugdytinių ugdymo bei švietimo pagalbos teikimo priemonių planus buvo siekiama įgyvendinti kompleksinės pagalbos teikimo koncepciją bei kontroliuoti jų vykdymą. Sėkmingai pavyko suderinti pagalbos mokiniui specialistų darbo grafikus, juos koreguoti atsižvelgiant į kintančias aplinkybes.
	Vadovaujantis respublikos ugdymo, globos įstaigų, tėvų prašymais buvo konsultuojami intelekto bei kitų negalių ir ar sutrikimų turintys priskirto regiono mokiniai, jų tėvai ir su šiais mokiniais dirbantys pedagogai, pagalbos specialistai. 2024 metais regione vykdyto konsultavimo ataskaita pateikiama lentelėje. 
	Konsultavimo skyriaus 2024 metų veiklos ataskaita:

	Eil.
Nr.
	Veiklos pavadinimas

	Vykdyta veikla

	1.
	Regiono ugdymo įstaigų konsultavimas
	11 ugdymo įstaigų pedagogai, pagalbos mokiniui specialistai, mokinių tėvai/globėjai/rūpintojai:
Gelgaudiškio pagrindinė mokykla – 1 mokinys
Šakių ikimokyklinio ugdymo mokykla „Maži žingsneliai“ – 2 mokiniai
Griškabūdžio gimnazija – 11 mokinių
Kudirkos Naumiesčio Vinco Kudirkos gimnazija – 8 mokiniai
Lukšių Vinco Grybo gimnazija – 1 mokinys
Panemunių mokykla-daugiafunkcis centras Lekėčių skyrius – 3 mokiniai
Pilviškių „Santakos“ gimnazija – 2 mokiniai
Vilkaviškio r. Sūduvos pagrindinė mokykla – 2 mokiniai
Tauragės r. „Karšuvos“ mokykla – 1 mokinys
Tauragės „Jovarų“ pagrindinė mokykla – 1 mokinys
Šakių r. Sintautų pagrindinė mokykla – 1 mokinys
Kybartų „Saulės“ progimnazija – 1 mokinys

	2.
	Trumpalaikės konsultacijos Centre
	Teiktos individualios konsultacijos (elgesio intervencija) bei sensorikos, motorinių, pažintinių, socialinių ir psichoemocinių įgūdžių lavinimo, specialiosios kalbos ir komunikacijos, kineziterapijos pratybos (19 mokinių)


Be to, Centro specialistai skaitė pranešimus bei dalinosi gerąja darbo patirtimi, patys dalyvavo mokymuose, seminaruose, kėlė savo kompetencijas.
Vykdant Centro bei skyriaus misiją ir siekiant užsibrėžtų tikslų, Centro mokiniai gavo įvairiapusę kvalifikuotą švietimo pagalbą, sustiprėjo ir kokybiškai pagerėjo kompleksinės pagalbos teikimas Centre. Su šiais mokiniais dirbantys pedagogai ir pagalbos mokiniui specialistai sukaupė naujausių pedagoginių ir psichologinių žinių bei kompetencijų sutrikimų turinčių mokinių ugdymo bei elgesio optimizavimo klausimais.

4. 2023 METAIS VEIKLOS ATASKAITOJE CENTRO IŠKELTOS PAGRINDINĖS PROBLEMOS. JŲ SPRENDIMAI.
2023 metų veiklos ataskaitoje buvo iškeltos šios problemos: 
1. Veiklos kokybės įsivertinimo trūkumas. 
2024 m. sausio mėnesį buvo sudarytas veiklos kokybės įsivertinimo grupės darbo planas ir numatyti įsivertinimo etapai. Atsižvelgdami į Centro tarybos ir administracijos rekomendacijas, nutarta atlikti platųjį veiklos kokybės įsivertinimą. 2024 m. kovo mėnesį parengti įsivertinimo instrumentai, balandžio mėnesį atliktas platusis veiklos kokybės įsivertinimas. Jo  atlikimui naudotas klausimynas, parengtas pagal projektą Nr. 09.2.1-ESFA-V-706-03001 „Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“. Klausimynas platintas „Microsoft Form“ formatu. Tyrime dalyvavo 25 Centre dirbantys pedagogai, 25 mokiniai ir 25 tėveliai/globėjai. Išanalizavus tyrimo rezultatus, išskirtos sritys, kuriose reikalingas pokytis. Tai mokinių įsivertinimas, mokinių pasiekimai ir pažanga bei bendradarbiavimas su tėvais. Sritims, kuriose reikalingas tobulinimas, buvo parengtos rekomendacijos tolimesniam Centro veiklos planavimui. Jos buvo pristatytos Mokytojų tarybos posėdyje.
2. Komunikavimo ir grįžtamojo ryšio sistemos tobulinimas teikiant kryptingas individualias pagalbas ugdytiniams. Vieną kartą per mėnesį vykdomas administracijos pasitarimas, kuriame gvildenami opiausi įstaigos klausimai ir numatomos strategijos jiems išspręsti. Kiekvieno skyriaus vadovas informuoja apie pasiektus rezultatus. Į kiekvieną pirmadienį organizuojamus pedagogų ir švietimo pagalbos mokiniui specialistų pasitarimus, kuriuose aptariamos individualios  pagalbų mokiniams teikimo strategijos, formuojamos atsakomybę prisiimančios komandos, individualioms problemoms spręsti. Dalinamasi aktualiausia informacija, susijusia su mokinių ugdymu, pagalbų teikimu, lankomumu, renginių, išvykų organizavimu ir mokinių elgesio korekcijomis. Pedagogai turi galimybę kreiptis ir į Darbo, Centro tarybą, siūlant geresnius komunikavimo variantus. 
3. Pedagogų ir švietimo pagalbos specialistų trūkumas.
Nuolat skatinant pedagogus įgyti naujas kvalifikacijas ir tobulinti kompetencijas 4 pedagogės pasirinko specialiosios pedagogikos, 1 logopedijos, 1 edukologijos, 1 psichologijos studijas. Intensyviai ieškant naujų pedagoginių darbuotojų įdarbinti keturi švietimo pagalbos specialistai (2 psichologės, psichologo asistentas, socialinė pedagogė).

5. MOKYMOSI APLINKA

	5.1. Darbuotojų skaičius – 69.
	Mokytojų skaičius:
	Mokytojų, auklėtojų ekspertų skaičius
	Mokytojų, auklėtojų metodininkų skaičius
	Vyresniųjų mokytojų, auklėtojų skaičius
	Mokytojų, auklėtojų skaičius

	2023 m.
	2024 m.
	2023 m.
	2024 m.
	2023 m.
	2024 m.
	2023 m.
	2024 m.

	-
	-
	6
	6
	7
	7
	7
	8



	Administracijos darbuotojų etatų skaičius
	Pedagoginių darbuotojų etatų skaičius
	Kitų įstaigos darbuotojų pareigybių etatų skaičius

	2023 m.
	2024 m.
	2023 m.
	2024 m.
	2023 m.
	2024 m.


	5,5
	5,5
	27,55
	27,95
	34,75
	41,75




5.2. Mokinių skaičiaus pokytis 2023–2024 metais
	Mokinių skaičius 
	2023 m.
	2024 m.

	
	Sausio mėn.
	Gruodžio mėn.
	Sausio mėn.
	Gruodžio mėn. 


	Ikimokyklinis ugdymas 
	4
	4
	4
	3

	Priešmokyklinis ugdymas
	3
	2
	2
	3

	Pradinis ugdymas
	12
	13
	13
	11

	Pagrindinis ugdymas
	47
	38
	38
	38

	Socialinių įgūdžių ugdymas
	15
	14
	14
	12

	Iš viso
	81
	71
	71
	67



5.3. Mokinių skaičius pagal klases:
	                                                                 2024 m.

	
	Specialiosios klasės
	Lavinamosios klasės

	
	Sausio mėn.
	Gruodžio mėn.
	Sausio mėn.
	Gruodžio mėn.

	Ikimokyklinis/priešmokyklinis ugdymas
	6
	6
	-
	-

	1-4 klasė
	10
	5
	3
	6

	5-10 klasė
	23
	23
	15
	15

	Socialinių įgūdžių ugdymo klasė
	9
	8
	5
	4

	Iš viso
	48
	42
	23
	25



5.4. Mokinių, įgijusių pradinį, pagrindinį, vidurinį išsilavinimą, skaičius įstaigoje. Ugdytinių, baigusių ikimokyklinio ir priešmokyklinio ugdymo programas, skaičius įstaigoje.
	Įgytas išsilavinimas 2024 metais:
	Programa

	Mokinių (vaikų) skaičius
	Procentas nuo visų mokinių

	Baigė pradinio (individualizuoto) ugdymo programą
	4
(iš jų: 3 lavinamųjų klasių mokiniai)
	2,84 %

	Baigė pagrindinio (individualizuoto) ugdymo programą
	4
	2,84 %

	Baigė socialinių įgūdžių ugdymo programą
	2
	1,42 %

	Ikimokyklinio ugdymo programą
	2
	1,42 %

	Priešmokyklinio ugdymo programą
	3
	2,13 %



5.5. Centro mokiniai nelaiko mokyklinių ir valstybinių brandos egzaminų.
5.6 Mokinių pavėžėjimo organizavimas:
	Pavežamų mokinių skaičius (ikimokyklinio priešmokyklinio ir 1-10 ir SĮU kl.)
	Maršrutiniais autobusais
	Globos įstaigų transportu
	Geltonai
siais autobusais
	Mokykliniais autobusais
	Kitu centro transportu
	Privačiu transportu
	Nepavežami mokinių, gyvenančių toliau nei 3 km. nuo Centro, skaičius

	58
	-
	8
	-
	37
	13
	-
	-




5.7. Mokinių maitinimo organizavimas.
Ikimokyklinio/priešmokyklinio ugdymo, pirmos ir antros klasės mokinių maitinimas organizuojamas vadovaujantis Lietuvos Respublikos švietimo, mokslo sporto ministro 2020 m. sausio 24 d. įsakymu Nr. V-76 „Dėl mokinių nemokamo maitinimo valstybinėse mokyklose tvarkos aprašo patvirtinimo“ 7.1 punktu. Šio įsakymo pagrindu yra maitinami: 4 – ikimokyklinio ugdymo grupės, 2 – priešmokyklinio ugdymo grupės vaikai, 1 – pirmos klasės mokinys, 2 – antros klasės mokiniai.
Vadovaujantis Lietuvos Respublikos švietimo, mokslo ir sporto ministro 2011 m. rugsėjo 6 d. įsakymu Nr. V-1642 „Dėl apmokėjimo už maitinimą mokinių, gyvenančių bendrojo ugdymo mokyklos bendrabutyje, tvarkos aprašu“ 4 kartus per parą nemokamai yra maitinami 31 Centro bendrabutyje gyvenantys mokiniai.
	8 mokinių tėvų ar globėjų vidutinės pajamos vienam šeimos nariui per mėnesį yra didesnės nei nustatyta, todėl už jų maitinimą moka patys tėvai arba globėjai.
	Vadovaujantis Lietuvos Respublikos socialinės paramos mokiniams įstatymo 7 straipsnio 2 dalimi, 15 straipsnio 3 dalies 1 punktu, Šakių rajono savivaldybės administracijos nuostatų 26.12 papunkčiu 19 mokinių skirtas nemokamas maitinimas (2,26 Eur). 
5.8. Švietimo pagalbos specialistų veikla įstaigoje 2024 metais.
Švietimo pagalbą centre teikia specialieji pedagogai, psichologas, psichologo asistentas, socialinis pedagogas, logopedas, kineziterapeutas, visuomenės sveikatos priežiūros specialistas. 
Specialioji pedagoginė pagalba teikiama ugdymo proceso metu visiems Centro ugdytiniams be išimties. Specialiųjų pratybų forma: individualios, pogrupinės (2-4 mokiniai), grupinės (5-8 mokiniai). Mokiniams, turintiems didelių ir labai didelių specialiųjų ugdymosi poreikių, specialioji pedagoginė pagalba teikiama per specialiąsias pamokas. Specialioji pedagoginė pagalba teikiama 61 mokiniui ir 6 ikimokyklinio/priešmokyklinio ugdymo vaikams. 
Mokiniui, turinčiam labai didelių specialiųjų ugdymosi poreikių, specialiąją pagalbą papildomai teikia mokinio padėjėjai.
Kalbos ir korekcijos specialisto pagalba teikiama 19 mokinių. Mokiniams (13), bendraujantiems alternatyviuoju būdu, tarties, kalbos ir komunikacijos lavinimo specialiosios pratybos integruojamos į komunikacinės ir pažintinės veiklos bei lietuvių kalbos pamokas.
	Kiekvienam mokiniui, turinčiam judesio ir padėties sutrikimų, sergančiam cerebriniu paralyžiumi, kineziterapeutas 18 mokinių vedė judesio korekcijos užsiėmimus. Per metus 11 mokinių, turinčių judesio ir padėties sutrikimų gavo hidroterapijos ir masažo procedūras (1-2 kursus po 10 seansų), kurias atliko licenciją turintis visuomenės sveikatos priežiūros specialistas.
	Visi mokiniai pagal poreikį gavo visuomenės sveikatos priežiūros specialisto pagalbą. Buvo užtikrintas mokiniams vaikų ir paauglių psichiatro ir/ar šeimos gydytojo skirtų medikamentų vartojimas, laiku, pagal situaciją ir poreikį suteikta kvalifikuota medicininė pagalba. Specialistė kartu su visuomenės sveikatos biuro specialistėmis mokiniams vedė sveikos gyvensenos, ligų prevencijos, priklausomybių nuo ekranų mokymus ir užsiėmimus, rūpinosi mokinių ir bendruomenės saugumu. 
	Psichologinė ir socialinio pedagogo pagalba vyko kasdien pagal specialistų sudarytus pagalbos mokiniui teikimo tvarkaraščius. Papildomai, iškilus netikėtoms problemoms ar susidarius ekstremaliai/konfliktinei situacijai šių specialistų pagalba/konsultacijos buvo teikiamos betarpiškai. Psichologinę pagalbą metų eigoje gavo 48 mokiniai. Iš jų: nuolatinę – 5, ilgalaikę – 25, trumpalaikę –15. Lygiagrečiai psichologas dirbo su mokinių tėvais/globėjais, konsultavo betarpiškai ir per nuotolį. Bendradarbiavimas vyko ir su įvairiomis institucijomis (atvejo vadyba, Vaiko teisių apsaugos skyriais, tarpinstitucinio bendradarbiavimo koordinatoriais ir kt.), Dalyvauta 3 atvejo vadybos posėdžiuose sprendžiant mokinių gerovės klausimus.
Socialinė pedagoginė pagalba buvo teikiama 66 mokiniams, nuolatinė – 29, ilgalaikė – 29, trumpalaikė – 8. Specialistė nuolat palaiko ryšį su mokinių tėvais/globėjais, sprendžia mokinių maitinimo, pavėžėjimo, aprūpinimo, elgesio ir kitus iškylančius klausimus, veda individualius užsiėmimus. Po pamokų vieną kartą per savaitę 5, 6, 7 klasės mokiniams vedama savarankiškumo ugdymo programa, kurios tikslas – ugdyti mokinių socialinius įgūdžius, bendravimo kultūrą, padėti orientuotis socialinėje aplinkoje ir gyvenimiškose situacijose, mokyti atlikti namų ruošos bei savitvarkos darbus. 
5.9. Įstaigos komisijų ir darbo grupių veikla 2024 metais.
2024 metais Centre veikė šios komisijos:
Vaiko gerovės komisija (toliau –VGK) reguliariai atlieka Centro mokymosi aplinkos, jos saugumo, Centro pedagogų ir švietimo pagalbos specialistų tarpusavio bendradarbiavimo veiksmingumo bei kitų su vaiko gerove susijusių aspektų analizę. Buvo suorganizuota 18 Vaiko gerovės komisijos posėdžių. Juose svarstytas VGK komisijos planas, specialiųjų ugdymosi poreikių mokinių individualizuotos programos ir pagalbų teikimo planai, svarstyta mokinių ugdymosi, netinkamo elgesio problemos, pamokų nelankymo priežastys. 
Mokytojų ir pagalbos mokiniui (išskyrus psichologus) atestacijos komisija aukštesnei kvalifikacinei kategorijai atestuoja Centro pedagogus, vykdo kvalifikacijos tobulinimo renginių sklaidą, veda darbuotojų kvalifikacijos tobulinimo renginių planavimą ir apskaitą.
Inventorizacijos komisija – atlieka kartą per metus ilgalaikio materialiojo, išskyrus nebaigtą statybą, ir nematerialiojo turto, atsargų inventorizavimą.
Darbo taryba. Darbo taryba per kalendorinius metus surengė 8 posėdžius. Juose buvo apsvarstyta ir pritarta darbo laiko žiniaraščių pildymo tvarkos aprašui ir vienkartinių piniginių išmokų skyrimui, darbo normoms bei pedagoginio krūvio detalizavimui, darbo tarybos ataskaitai. 
Centro taryba. Centro tarybos tikslas – telkti Centro mokinius, mokytojus, pagalbos mokiniui specialistus, tėvus (globėjus, rūpintojus) ir vietos bendruomenę Centro veiklos numatytiems uždaviniams įgyvendinti. Centro taryba nustatė, svarstė, derino, stebėjo ir vertino įvairias Centro veiklos sritis, teikė įvairiapusę pagalbą, kuriant saugią, sveiką, patrauklią ir modernią aplinką Centre, stengėsi kurti teigiamą Centro įvaizdį bendruomenėje. Per 2024 metus vesti 8 Centro tarybos posėdžiai, kuriuose aptarta: darbo apmokėjimo tvarkos aprašas, pareiginės algos pastoviosios dalies koeficientai pedagogams ir kitiems darbuotojams, direktorės metų veiklos ataskaita ir vertinimas, Centro nuostatai, veiklos kokybės įsivertinimo rezultatai, strateginis ir veiklos planai, ugdymo proceso organizavimas, pedagoginio krūvio paskirstymas, Centro tarybos veiklos ataskaita ir kt. 
Darbo grupės, kurių veikla nukreipta į nuolatinį būdų ieškojimą, kaip gerinti mokinių mokymosi pasiekimus. Vyko diskusijos, tyrimai į veiklą įtraukiant centro bendruomenę. 
Veiklos kokybės įsivertinimo darbo grupė kalendoriniams metams rengia veiklos kokybės įsivertinimo planą. Plane numatomas tikslas, uždaviniai, dalyviai, duomenų šaltiniai, respondentų grupės bei vertinimo rezultatų naudojimas. 
Ugdymo plano rengimo darbo grupė analizuoja ugdymo procesą ir rengia ugdymo plano projektą kitiems mokslo metams.
Mokytojų metodinė grupė nustato kvalifikacijos tobulinimo prioritetus, skatina mokytojus nuolat tobulinti kvalifikaciją ir kompetencijas, reflektuoti apie savo darbą, ieškoti iškilusių problemų sprendimų, aptarti ir skleisti gerąją patirtį, plėtoti pedagoginę saviraišką ir kūrybingumą, įgyvendinti inovacijas, siekti ugdymo kokybės.
Strateginio bei metinio veiklos planų rengimo ir įgyvendinimo stebėsenos darbo grupė vykdo procesą, kurio metu nustatomos Centro veiklos kryptys ir būdai, kaip vykdyti įstaigos  misiją, pasiekti numatytus tikslus ir rezultatus, veiksmingai panaudojant finansinius, materialinius ir žmogiškuosius išteklius.
		5.10. Centro metodinės grupės veikla. 
		2024 metais pedagogų metodinės grupės veikla orientavosi į Centro bei pedagogų metodinės grupės iškeltus tikslus ir uždavinius, darbo kryptis. Pagrindinis tikslas – nuolatinis mokytojų profesinės kvalifikacijos ir kompetencijos tobulinimas, savo darbo reflektavimas, iškilusių problemų sprendimų ieškojimas, gerosios patirties skleidimas ir aptarimas, pedagoginės saviraiškos ir kūrybiškumo plėtojimas, inovacijų įgyvendinimas, ugdymo kokybės siekimas. Tikslams pasiekti buvo iškelti šie uždaviniai:
		1. Organizuoti pamokoje prasmingas veiklas, orientuotas į kompetencijų tobulinimą. 
		2. Dalyvaujant projektinėse veiklose kurti pokyčiams palankią, saugią, sveiką, patrauklią ugdymo(si) aplinką. 
		3. Skleisti pedagogines ir metodines naujoves, dalijantis gerąja pedagogine patirtimi. 
     		4. Plėtoti bendradarbiavimą ir tolerantišką bendravimą vykdant integruotas pamokas, veiklas, renginius, akcijas. 
       		5. Gerinti Centro bendruomenės ir tėvų/globėjų bendradarbiavimą per atvirų durų dienas, susirinkimus.
		6. Skatinti mokytojus reflektuoti savo veiklą ir patiems planuoti savo kompetencijų tobulinimą. 
	2024 metais buvo pravesti 4 pedagogų metodinės grupės posėdžiai, kuriuose svarstyta: mokytojų metodinės grupės veiklos plano sudarymas, atnaujintų mokomųjų dalykų teminių planų aptarimas, gerosios patirties sklaida ir pasidalinimas įspūdžiais iš seminarų, pedagogų sukurtų ugdymo priemonių pristatymas, susipažinimas su atnaujintu vertinimo ir įsivertinimo tvarkos aprašu.
	Centro internetiniame puslapyje pedagogai publikavo informaciją apie Centre vykstančius renginius, edukacines išvykas, mokinių pasiekimus sporto varžybose, dalyvavimą įvairiuose festivaliuose.
	Centre apsilankė pedagogai iš kitų mokyklų, jie klausė seminarus, dalyvavo vedamose pamokose, veiklose, susipažino su Centro patalpomis ir juose esančiomis ugdomosiomis priemonėmis. Mokslo metų eigoje pedagogai ieškojo įvairesnių mokymo būdų, netradicinių ugdymo erdvių. Tobulinant pamokos kokybę ir pagalbą mokiniams, stiprinant tarpdalykinius pamokų ryšius mokytojai vedė integruotas pamokas. Visi mokytojai turtino kabinetus mokomosiomis priemonėmis, rūpinosi jų estetiniu apipavidalinimu. Siekiant tobulinti metodinės grupės veiklą, planuojama didesnį dėmesį skirti integruotoms pamokoms, labiau viešinti pedagogų parengtas mokymo priemones, aktyvinti atvirų pamokų vedimą.
5.11. Mokytojų ir pagalbos mokiniui specialistų kvalifikacijos kėlimas, pedagogų atestacija.
Atsižvelgdami į iškeltus Centro prioritetus 2024 metais mokytojai, švietimo pagalbos specialistai 100 proc. tobulino savo kvalifikaciją įvairiomis formomis lankydami organizuojamus seminarus, taip keldami savo dalyko bendrąsias kompetencijas. Buvo sudarytos sąlygos visai Centro bendruomenei išklausyti seminarą Centre „Smurtas ir priekabiavimas: pavojus, prevencijos priemonės, darbuotojų teisės ir pareigos“. 15 Centro darbuotojų dalyvavo mokymuose (programa Kursuok.lt) „Psichologinio asmens raštingumo didinimas ir socialinio imuniteto stiprinimas užtikrinant smurto ir konfliktų prevenciją organizacijoje“.
	
Darbuotojai

	Kėlusių kvalifikaciją darbuotojų skaičius
	Kelta kvalifikacija

	
	
	Dienų skaičius
	Bendrosios kompetencijos
	Dalykinės kompetencijos

	Specialistai, pagalbos mokiniui specialistai
	12
	74
	40
	34

	Mokytojai/auklėtojai
	15
	124
	67
	57

	Kiti darbuotojai
	9
	36
	12
	24

	Iš viso
	36
	234
	119
	115


	
5.12. Centro vadovų kvalifikacijos kėlimas.
	Vadovai
	Dienų skaičius
	Bendrosios kompetencijos
	Vadybinės kompetencijos
	Dalykinės kompetencijos

	Direktorius

	16
	7
	4
	5

	Ugdymo skyriaus vedėjas
	21
	7
	2
	12

	Konsultavimo skyriaus vedėjas
	13
	4
	1
	8

	Socialinių paslaugų skyriaus vedėjas
	9
	2
	2
	5

	Ugdymo aprūpinimo skyriaus vedėjas
	11
	1
	1
	9

	Iš viso

	70
	21
	10
	39



Centro direktorė įgijo vadybinių kompetencijų dalyvaudama seminaruose apie situacinę lyderystę praktikoje, įtraukties įgyvendinimo iššūkius, dokumentus, kuriuos reikia derinti su darbo taryba, ką daryti, kai reikia naujų idėjų, smurto protrūkius ir kaip juos suvaldyti Centre, vadovo vaidmenį įstaigoje, regioninių centrų paskirtį ir funkcija įgyvendinant įtraukųjį ugdymą šalyje. 
Ugdymo skyriaus vedėja įgijo vadybinių kompetencijų dalyvaudama seminaruose apie vadovo vaidmenį įstaigoje, teigiamo mikroklimato kūrimą, vertinimo ir įsivertinimo diegimą ugdymo įstaigose, mokinių ir mokytojų stebėjimą ir vertinimą bei fiksavimą. 
Konsultavimo skyriaus vedėja gilino žinias apie įtrauktį, konfliktus ir krizes bendruomenėje ir jų sprendimo būdus, kompleksinę pagalbą ir jos taikymo ypatumus, regioninių centrų paskirtį ir funkcija įgyvendinant įtraukųjį ugdymą šalyje. 
Socialinių paslaugų skyriaus vedėja įgijo vadybinių kompetencijų dalyvaudama seminaruose apie darbuotojų motyvavimą kasdieninėje veikloje ir ilgalaikėje perspektyvoje, bendravimo su žiniasklaida ypatumus, efektyvią dokumentacijos tvarkymo praktiką, socialinių paslaugų srities darbuotojų Etikos kodeksą. 
Ugdymo aprūpinimo skyriaus vedėjas per visu metus gilino žinias darbuotojų saugos ir sveikatos klausimais, viešųjų pirkimų planavimo, suvestinių, sutarčių rengimo klausimais, elektroninės prekybos „Mano konkursas“ taikyme, sistemos SABIS pagrindiniuose aspektuose. 
	2024 metais 3 pedagogai pateikė prašymus įtraukti į 2024–2026 metų perspektyvinę mokytojų ir pagalbos mokiniui specialistų (išskyrus psichologus) atestacijos programą.
5.13. Materialinė bazė, ūkinė veikla. Pagrindiniai finansiniai rodikliai.
	Gelgaudiškio ,,Šaltinio“ ugdymo centras vykdo švietimo, sporto ir kultūros puoselėjimo programą (kodas 002) bei sveikatos stiprinimo ir socialinės integracijos didinimo programą (kodas 003) “, kurioms 2024 metais skirta:
	Ekonominės klasifikacijos grupė, finansavimo šaltiniai
	Asignavimai 2024 m
	Iš jų:

	
	
	Darbo užmokesčiui ir socialiniam draudimui
	Prekių ir paslaugų įsigijimo išlaidoms
	Socialinėms išmokoms
	Ilgalaikiam turtui įsigyti

	Švietimo, sporto ir kultūros puoselėjimo programa (kodas 002)
	1585475,02
	1373976,96
	144601,04
	42801,08
	24095,94

	Lėšų iš viso:
	1585475,02
	1373976,96
	144601,04
	42801,08
	24095,94

	Finansavimo šaltiniai
	
	
	
	
	

	Veikla 002-02-02-02 Savivaldybės biudžetas
	80802,08
	45541
	1671
	33590,08
	

	Veiklos 002-02-02-02; 002-02-02-09 Valstybės biudžetas
	1390144,46
	1255442,46
	125491
	9211
	

	Veikla 002-02-02-02 Biudžetinių įstaigų pajamų įmokos
	7500,00
	
	7500
	
	

	Europos sąjungos struktūrinių fondų lėšos (ES)
	
	
	
	
	

	Veikla 002-01-02-04 Įgyvendinti projektą ,,Įtraukties švietime stiprinimas (PASTIPRA)“
	73019,65
	72993,50
	26,15
	
	

	Veikla 002-01-02-05 Įgyvendinti projektą ,,Regioninio įtraukties švietime centro įkūrimas Gelgaudiškio ,,Šaltinio“ ugdymo centre“
	29314,12
	
	5218,18
	
	24095,94

	Kitos lėšos: Projektas ,,Galimybių mokykla“
	2059,60
	
	2059,60
	
	

	Projektas ,,Ankstyvojo amžiaus užtikrinimas vaikams už socialinę riziką patiriančių šeimų, finansavimas“
	1281,54
	
	1281,54
	
	

	Gyventojų pajamų mokestis
	1353,57
	
	1353,57
	
	

	Sveikatos stiprinimo ir socialinės integracijos didinimo programa (kodas 003)
	243282,50
	198528,20
	38621,44
	6132,86
	

	Lėšų poreikis iš viso:
	243282,50
	198528,20
	38621,44
	6132,86
	

	Finansavimo šaltiniai
	
	
	
	
	

	Veikla 003-03-02-35  Savivaldybės biudžetas

	119982
	94442
	25308
	232
	

	Veikla 003-03-02-35 Valstybės biudžetas
	86752,89
	80812
	40,03
	5900,86
	

	Veikla 003-03-02-35 Biudžetinių įstaigų pajamų įmokos
	10767,63
	
	10767,63
	
	

	Europos Sąjungos struktūrinių fondų lėšos (ES)

	
	
	
	
	

	Veikla 003-04-03-04 Įgyvendinti projektą ,,Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“
	25779,98
	23274,20
	2505,78
	
	



Kuriant stiprią, modernią, tvarią ugdymosi bazę, Centras įsigijo įrangos ir ugdymo(si) priemonių, papildė senstančią kompiuterinę įrangą kabinetuose. Įgyvendinant projektą „Regioninio įtraukties švietime centro įkūrimas Gelgaudiškio „Šaltinio“ ugdymo centre“ konsultavimo skyriaus švietimo pagalbos specialistams skirti 9 nešiojamieji kompiuteriai, mokomųjų ir kitų kabinetų atnaujinimui skirtas 21 stacionarus kompiuteris, 7 mokytojų stalai su ergonominėmis kėdėmis, 12 kėdžių su ratukais.
Atnaujinama ir nuolat pildoma bei koreguojama Centro interneto svetainė.
	Atnaujintas darbo kabinetas konsultacinės komandos specialistams, produktyviam darbui pritaikytas socialinio pedagogo kabinetas, praturtintos (žaidimų kambarys, priešmokyklinio ugdymo, specialiosios) klasės, poilsio zonos, įsigyjant spintelių su dėžėmis, žaislų, dėlionių, planšečių.
	Atnaujintos vaizdo stebėjimo kameros oficinos mokomajame pastate. 	Vaikų žaidimų aikštelėje paklota nauja danga, atitinkanti saugumo reikalavimus. Demontuoti negalintys būti žaidimų aikštelėje sporto treniruokliai. Vaikų žaidimų aikštelė sertifikuota. 
	Atliktas asmens higienos patalpų remontas (suremontuotos bendrabučio sanitarinių mazgų, prausyklų patalpos ir įranga), pritaikytos negalią turinčių asmenų poreikiams, įrengiant tualetus neįgaliesiems. 
	Padaryta sąmata remonto darbams pastate, kuriame planuojamos laikyti įstaigos transporto priemonės.

6. BENDRŲJŲ UGDYMO PLANŲ VYKDYMAS

6.1. Pamokinės veiklos (ugdymo plano dalykų) organizavimas ir vykdymas.
	Ugdymo planas parengtas mokiniams, turintiems specialiųjų ugdymosi poreikių, atsižvelgiant į ugdymo programą (pradinio, pagrindinio bei socialinių įgūdžių ugdymo), švietimo pagalbos tarnybos rekomendacijas, ugdymo formą ir mokymo organizavimo būdą, Centro galimybes. Sudarant ugdymo planą atsižvelgta į klasei ir dalyko programai skirtą minimalų pamokų skaičių, mokinių poreikius bei Centro galimybes, išplečiant meninės raiškos (dailė, technologijos, muzika), sensorinio ugdymo, komunikacinių gebėjimų ir technologijų kryptis. Pagrindinė ugdymo proceso organizavimo forma yra pamoka. Per dieną vedamos ne daugiau kaip 7 pamokos. Per savaitę ne daugiau 35 pamokos. Pradinėse klasėse mokosi - 11, 5-8 klasėse – 27, 9-10 klasėse – 11, SĮU klasėse – 12 mokinių, o ikimokyklinio/priešmokyklinio ugdymo grupėse – 6 ugdytiniai. Pagal individualizuotas programas ugdoma 36, pagal individualizuotas veiklas 25 1-10 ir socialinių įgūdžių ugdymo klasių mokinių, pagal ikimokyklinio ugdymo programą ugdomi 3, o priešmokyklinio ugdymo programą 3 ugdytiniai.
6.2. Popamokinės veiklos (ugdymo plano dalykų) ir kito neformalaus ugdymo organizavimas ir vykdymas.
Centro specialistai kiekvienų mokslo metų pabaigoje įvertina kitų mokslo metų mokinių neformaliojo švietimo poreikius, prireikus juos tikslina naujų mokslo metų pradžioje ir atsižvelgusi į juos siūlo neformaliojo švietimo programas. Visose neformaliojo švietimo programose dalyvauja ne mažiau kaip 7 mokiniai.
	Eil. Nr. 
	Būrelis / valandos/ pedagogas/dienos
	Klasės
	Kryptis
	Valandų skaičius

	1.
	Būrelis „Šokim, trypkim“
	1-SIU  klasės
	Meninė kryptis
	4 val.

	2.
	Sporto būrelis „Futbolas kartu“
Sporto būrelis „Atletas“

	4,5,6,7 klasės

5-10 ir SIU klasės
	Sportinė kryptis
	4 val.

	3.
	Informacinių technologijų būrelis „Failas“, „Failiukas“. 
	4,5-SIU klasės
	Informacinių technologijų valdymo kryptis
	2 val.

	4.
	Būrelis „Seku seku pasaką“
	3-4 spec. klasės
	Meninė, etnokultūrinė kryptis
	2 val.

	5.
	Technologijų būrelis „Plaktukas“
	3-10 ir SĮU klasės
	Technologinė, medžio darbų kryptis
	2 val.

	6. 
	Muzikos būrelis
	1-SIU klasės
	Meninė kryptis
	4 val.



Pagal ugdymo planą yra numatytos 18 neformaliojo švietimo valandos, panaudota 18 valandų. Tačiau dėl pavėžėjimo, dalis mokinių negali lankyti neformaliojo švietimo būrelių. Pasirinkti labiausiai mokinių mėgstami ir pageidaujami būreliai.

7. 2024 METŲ OLIMPIADŲ IR KONKURSŲ LAIMĖJIMAI BEI PASIEKIMAI

7.1. Dalyvavimas rajoninėse olimpiadose ir konkursuose, laimėjimai bei pasiekimai (ugdymo plano dalykų):
	Olimpiada/konkursas
	Dalyvavo olimpiadoje, konkurse
	1 vieta
	2 vieta
	3 vieta
	Padėka, diplomai, pagyrimo raštai

	Rajoninė technologijų dalyko olimpiada 
	3
	
	
	1
	

	Respublikinė bendrojo ugdymo mokyklų 5–8 klasių mokinių, bendradarbiaujančių su pagalbos mokiniui specialistais, matematikos olimpiada 
	2
	1
	
	1
	



Ypatingai pedagogai kartu su mokiniais buvo aktyvūs dalyvaudami šiuose respublikiniuose konkursuose, renginiuose, parodose, kurie iš dalies susiję ir su ugdymo plano dalykais. Dalyvaujant šiuose renginiuose ugdomi mokinių kūrybiniai gebėjimai, ugdoma savivertė, pasitikėjimas savo jėgomis. 
7.2. Dalyvavimas olimpiadose ir konkursuose, laimėjimai bei pasiekimai (ne ugdymo plano dalykų):
	
Olimpiada, konkursas
	Dalyvavo olimpiadoje
konkurse
	1
vieta
	2
vieta
	3
vieta
	Padėka, diplomai, pagyrimo raštai

	Rajoninė paroda „Mediniai stebuklai“
	12
	
	
	
	Padėkos raštai

	Respublikinis Kalėdinio atviruko konkursas
	6
	
	
	
	Padėkos raštai

	Respublikinė specialiųjų ugdymosi poreikių turinčių mokinių virtualus kūrybinių darbų projektas - paroda „STEAM ir gamtos galia“
	4
	
	
	
	Padėkos raštai

	Dailyraštis paroda - konkursas „Su meile Lietuvai“ skirtas Kovo 11-osios paminėjimui
	26
	
	
	
	Padėkos raštai

	Respublikinė specialiųjų ugdymosi poreikių turinčių mokinių virtualios kūrybinių darbų paroda „STEAM velykinis margutis“
	4
	
	
	
	Padėkos raštai

	Virtuali respublikinė kūrybinių darbų paroda „Autizmas vaiko akimis“
	1
	
	
	
	Padėkos raštai

	Respublikinė paroda „Velykos mūsų kieme“
	20
	
	
	
	Padėkos raštai

	Virtuali respublikinė darbų paroda „Velykų margutis“
	1
	
	
	
	Padėkos raštai

	Tarptautinis meninis kūrybinis projektas - paroda „Spalvoti žodžiai Mamai“
	27
	
	
	
	Padėkos raštai

	[bookmark: _Hlk169635365]Respublikinė specialiųjų ugdymosi poreikių turinčių mokinių projekto „Jie nešė šviesą ant pečių“, skirto knygnešio dienai paminėti, VIII etape „Atvirukas knygnešiui“
	20
	
	
	
	Padėkos raštai

	Respublikinė specialiųjų virtuali priešmokyklinių ugdymo grupių ir 1-4 klasių mokinių kūrybinė darbų paroda „Užgavėnių kaukė“
	2
	
	
	
	Padėkos raštai

	Respublikinė SUP ir bendrojo lavinimo mokyklų mokinių festivalis „Aš galiu 2024“
	14
	
	
	
	Padėkos raštai

	Šokių šventė „1000 žingsnelių“
	8
	
	
	
	Padėkos raštai

	Konferencija-festivalis „Saulės vaikai“
	14
	
	
	
	Padėkos raštai

	I respublikinis vaikų ir jaunimo muzikos festivalis „Mano vardas-Lietuva 2024“
	14
	
	
	
	Padėkos raštai

	„Kartu paskaitykim knygelę“
	10
	
	
	
	Padėkos raštai

	Rajoninė paroda ,,Lesyklėlė paukščių sodui“
	6
	
	
	
	Padėkos raštai

	Respublikinė virtuali paroda „Žvakidė kitaip“
	7
	
	
	
	Padėkos raštai

	Rajono šventė „Obuolinės“ (skulptūros gamyba)
	5
	
	
	
	Padėkos raštai


7.3. Laimėjimai bei pasiekimai sporto srityje:
	Olimpiados, konkursai
	Data
	Organizatorius
	Dalyvavo olimpia-
doje, konkurse
	1 vieta
	2 vieta
	3 vieta

	Lietuvos SOK 2024 m. merginų 3x3 salės futbolo čempionatas
	2024-03-06

	LSOK (Lietuvos specialiosios olimpiados komitetas
	5
	
	B lygyje
	

	Įtraukiojo sporto šventė su FC „Hegelmann“.
	2024-03-27
	LSOK (Lietuvos specialiosios olimpiados komitetas
	10
	Atminimo medaliai
	
	

	LSOK 2024 m. jungtinio krepšinio čempionatas
	2024-04-17
	LSOK (Lietuvos specialiosios olimpiados komitetas
	9
	
	
	A lygyje

	LSOK žymios negalios krepšinio testų varžybos
	2024-04-24
	LSOK (Lietuvos specialiosios olimpiados komitetas
	5
	Atminimo medaliai
	
	

	LSOK 2024 m. lengvosios atletikos čempionatas
	2024-05-08
	LSOK (Lietuvos specialiosios olimpiados komitetas
	10
	2 medaliai
	3 medaliai
	3 medaliai

	Šakių rajono bendrojo ugdymo mokyklų reginys „Žygis pėsčiomis“
	2024-05-10
	Šakių rajono savivaldybės jaunimo kūrybos ir sporto centras
	12
	Atminimo medaliai
	
	

	LSOK pavasario futbolo 7x7 (vaikinai) čempionatas
	2024-05-16
	LSOK (Lietuvos specialiosios olimpiados komitetas
	8
	
	
	A lygyje

	LSOK pavasario futbolo 3x3 (merginos) čempionatas
	2024-05-16
	LSOK (Lietuvos specialiosios olimpiados komitetas
	4
	
	A lygyje
	

	LSOK disgolfo varžybos
	2024-05-28
	LSOK (Lietuvos specialiosios olimpiados komitetas
	6
	
	
	+

	Tarptautinis Specialiosios Olimpiados Europos krepšinio turnyras Druskininkuose
	2024-06-17-19
	LSOK (Lietuvos specialiosios olimpiados komitetas
	1
	Medaliai ir taurė
	
	

	Tarptautinis futbolo turnyras Gothia Olympics Trophy
	2024-07-13-19
	LSOK (Lietuvos specialiosios olimpiados komitetas
	2
	
	Medaliai ir taurė
	

	Lietuvos sutrikusio intelekto žmonių globos bendrijos „Šakių Viltis“ sporto varžytuvės, skirtos Europos judumo savaitei paminėti
	2024-09-19
	Šakių rajono savivaldybės jaunimo kūrybos ir sporto centras
	15
Mokytoja veda renginį ir praveda rungtis, mokiniai savano-
riauja padėdami vesti renginį.
	Atminimo medaliai

	
	

	Lietuvos SOK 2024 m. rudens krosas
	2024-10-02
	LSOK (Lietuvos specialiosios olimpiados komitetas
	13
	1 medalis
	4 medaliai
	

	Lietuvos SO merginų 3x3 čempionatas Panevėžyje.
	2024-11-13
	LSOK (Lietuvos specialiosios olimpiados komitetas
	5
	Medaliai
	
	

	LSOK jaunimo krepšinio čempionatas
	2024-11-27

	LSOK (Lietuvos specialiosios olimpiados komitetas
	10
	B lygyje
	
	

	Integracinio futbolo čempionato „Futbolas visiems“ 1 etapas
	2024-12-03

	Lietuvos masinio futbolo asociacija
	10
	Taurė už dalyvavimą
	
	

	Tauragės rajono savivaldybės visuomenės sveikatos biuro futbolo vaikščiojant turnyras „Žiemos taurė 2024“
	2024-12-04
	Tauragės rajono savivaldybės visuomenės sveikatos biuras
	13
	Taurė
	
	


8. Projektinės veiklos organizavimas ir vykdymas
[bookmark: _Hlk160715887]                     Per 2024 metus pravesti tarpdalykiniai projektai: moksleivių technologinio, ekologinio ir estetinio ugdymo projektas „Į pagalbą fiziniam ugdymui“, „Lietuvos vėliava“, kurio metu 3 ir SĮU klasių mokiniai nupynė ir eksponavo Lietuvos vėliavą oficinos II aukšte Vasario 16-osios dienos proga; technologijų ir gamtos mokslų projektas „Mokymo priemonės mažiesiems“, SĮU1, 1, 4 klasės ir būrelio „Menų karuselė“ mokiniai vykdė projektą „Mūsų paveikslėliai“, 1 ir 2 bendrabutyje gyvenančių mokinių grupės įgyvendino projektą „Lietuvos praeitis ir dabartis“, „Skaitome vaikams“, „Sveikai valgau ir sportuoju-esu laimingas“, „Seka pasaką visi ir maži ir dideli“; lavinamųjų klasių mokiniai kruopščiai atsakingai augino įvairias daržoves atlikdami projekto „Žaliosios lysvelės“ užduotis, 5-10 klasių mokiniai vykdė projekto „Galingi, nes vieningi“, skirto NATO 75-mečiui ir  Lietuvos narystės NATO 20-mečiui paminėti veiklas, kurių rezultatas- mokomojo pastato II aukšte parengtas informatyvus stendas; pilietiškumo, kultūrinę, pažinimo, socialinę-emocinę kompetenciją 5-SĮU klasių mokiniai ugdėsi dailyraščio projekte „Su meile Lietuvai“, skirtame Kovo 11-osios paminėjimui; bendrabutyje gyvenantys mokiniai įgyvendindami projektą „Pavasariniai žiedai“ ne tik įgavo naujų žinių, bet ir estetiškai pasipuošė savo gyvenamąsias erdves; dėmesys ir meilė supančiai aplinkai, mokinių ir mokytojų bendravimo bei bendradarbiavimo ryšiai aiškiai atsispindėjo projekte „Rudens spalvos“, kuriame labai aktyviai dalyvavo visa Centro bendruomenė; 5-SĮU klasių mokiniai vykdydami projektą „Kalėdinis paštas“ skatino visą Centro bendruomenę rašyti sveikinimus ir įgijo daugiau žinių apie šventinius sveikinimus, jų prasmę ir suteiktą džiaugsmą kitiems žmonėms; kas yra adventas, kokia giesmių, advento vainikų, kūčiukų prasmė aiškinosi 5-10 klasių mokiniai vykdydami projekto „Kalėdinis sapnas“ veiklas, dalyvaudami technologiniame, ekologiniame, estetiniame projekte „Į pagalbą mitybai. Pjaustymo lentelės“ 8 bei SĮU1 klasių mokiniai pagamino kokybiškus gaminius, patobulino naudojimosi darbo įrankiais įgūdžius. 
                    Centre toliau vykdomi 6 tęstiniai respublikiniai projektai: specialiosios pedagogės jau trečius metus vykdo respublikinį integruotą, pažintinį, sportinį, kūrybinį  fizinio ugdymo pamokų ir klasės valandėlių projektą – „Puošiu vardą Lietuvos“, kuriame noriai dalyvavo ir Kazlų Rūdos „Saulės“ bei Kybartų „Rasos“ mokyklų komandos, vyko krepšinio 3×3 varžybos tarp merginų ir vaikinų komandų, o po jų baudų metimo, kamuolio varymo ir tritaškių konkursai, kol komandos kovėsi dėl prizinių vietų, likę mokiniai dekoravo krepšinio kamuolio maketus ir pynė trispalves apyrankes; kovo 16 dienos – įžymiojo knygnešio Jurgio Bielinio gimimo dienos (1846 m.), kuri yra skirta visiems knygnešiams prisiminti ir pagerbti, proga Gelgaudiškio „Šaltinio“ ugdymo Centro specialiosios pedagogės rengė respublikinį specialiųjų ugdymosi poreikių turinčių mokinių tęstinį projektą „Jie nešė šviesą ant pečių“, 2024 metais vykdytas VIII etapas „Atvirukas knygnešiui“, kuriame dalyvavo 108 mokiniai iš 18 Lietuvos ugdymo įstaigų, o mokiniams pasiruošti padėjo 44 pedagogai ir pagalbos mokiniui specialistai; ketvirtą kartą Centro specialiosios pedagogės 2024 m. balandžio mėnesį rengė respublikinį projektą-parodą „Velykos mūsų kieme“, kuriame aktyviai gilino žinias apie Velykų papročius ir tradicinę namų aplinkos puošybą bei meniškai, naudojantis įvairiomis priemonėmis ir technikomis, papuošė savo aplinką 280 mokinių iš 30 Lietuvos ugdymo įstaigų, o mokiniams pasiruošti padėjo 66 pedagogai ir pagalbos mokiniui specialistai; jau penktą gegužę Centro pedagogės organizavo tarptautinį projektą, parodą „Spalvoti žodžiai mamai“, kuriame gausiai dalyvavo mokiniai ne tik iš įvairių Lietuvos ugdymo įstaigų, bet ir užsienio lituanistinių mokyklų; 2024 m. birželio 13 d. Gelgaudiškyje vyko Lietuvos specialiosios olimpiados komiteto „Turizmo festivalis 2024“, kurį koordinavo Gelgaudiškio „Šaltinio“ ugdymo centro specialiosios pedagogės. Jame dalyvavo 8 komandos iš visos Lietuvos, o joms atstovavo 64 atletai, kurie nesunkiai įveikė apie 4 km distanciją, nes Gelgaudiškio pažintinio parko teritorijoje buvo keturi punktai, kuriuose jie susipažino su pasieniečių, policijos, šaulių ir ugniagesių – gelbėtojų profesijų funkcijomis ir patys galėjo jas išbandyti, o mokinius atlydėjusių pedagogų širdis glostė gražus atletų tarpusavio bendravimas, teigiamos emocijos ir noras visų grįžti ir vėl į svečius kitais metais; 2024 m. gruodžio mėnesio pabaigoje Centro pedagogių iniciatyva jau penktą kartą Gelgaudiškio Šv. Kryžiaus Išaukštinimo bažnyčioje Kalėdinės eglutės buvo papuoštos „Respublikinės specialiųjų ugdymosi poreikių turinčių ugdytinių Kalėdinių varpelių projekto-parodos“ dalyvių sukurtomis puošmenomis, parodai varpelius atsiuntė 282 ugdytiniai iš 16 įvairių šalies ugdymo įstaigų, kuriems darbelius kurti padėjo 56 pedagogai bei pagalbos mokiniui specialistai.
	9. Bendradarbiavimas su socialiniais partneriais, partnerystė. Dalyvavimas programose. 2024 metais sudarytos sutartys su šiais socialiniais partneriais:
	Vytauto Didžiojo universitetas
	Kauno kolegija
	Marijampolės profesinio rengimo centras
Lietuvos masinio futbolo asociacija
Vilniaus universiteto Šiaulių akademija
Ukmergės „Ryto“ ugdymo centras
Vilkaviškio „Ąžuolo “ progimnazija
Smalininkų technologijų ir verslo mokykla
Kalvarijos savivaldybės administracija
Šakių rajono Panemunių mokykla-daugiafunkcis centras
Šakių rajono Kudirkos Naumiesčio Vinco Kudirkos gimnazija
Viešoji įstaiga „Vaiko labui“
Griškabūdžio gimnazija
Kazlų Rūdos „Saulės“ mokykla
UAB PMC Training
Kauno Šv. Roko mokykla
Šakių rajono Gelgaudiškio pagrindinė mokykla
Lukšių Vinco Grybo gimnazija
Vilkaviškio Sūdavos pagrindinė mokykla
Centras su socialiniais partneriais bendrauja ir bendradarbiauja kompetencijų tobulinimo, įtraukiojo ugdymo, mentorystės, konsultavimo pagalbų teikimo klausimais.
Centre 2024 metais vykdomi Europos sąjungos struktūrinių fondų lėšomis finansuojami projektai:
	1. „Regioninio įtraukties švietime centro įkūrimas Gelgaudiškio „Šaltinio“ ugdymo centre“, 29314,12 Eur. 
	2. „Įtraukties švietime stiprinimas (PASTIPRA)“, 73019,65 Eur.
	3. „Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“, 29314,12 Eur. 
	4. „Galimybių mokykla“, 2059,60 Eur.
	5. „Ankstyvojo amžiaus užtikrinimas vaikams iš socialinę riziką patiriančių šeimų, finansavimas“, 1281,54 Eur per ketvirtį. 
10. Ugdymas karjerai.
Ugdymo karjerai programa, integruojama į klasių vadovų ir socialinio pedagogo darbo planus bei vykdoma klasių valandėlių metu. Programą taip pat vykdo karjeros specialistas, deleguotas Šakių švietimo pagalbos tarnybos. 2024 m. vasario mėnesį centro 9, 10 ir SĮU klasių mokiniai lankėsi Marijampolės profesinio rengimo centro Kudirkos Naumiesčio skyriuje, kur ne tik susipažindino su skyriaus mokomąja baze, ugdymo programomis bei profesijomis, kurias galima čia įsigyti, bet ir susipažino su stalo serviravimo subtilybėmis, ruošiantis įvairioms šventėms, mokėsi lankstyti įvairiais būdais servetėles, įvairiomis spalvų gamomis dekoravo sausainius, skyriaus statybų laboratorijoje mokėsi  pasigaminti universalius padėklus. 2024 m. gruodžio mėnesį vyresnieji centro mokiniai kartu su karjeros specialistu apsilankė Marijampolėje įsikūrusioje „Grįžulo ratų“ rezidencijoje, kurioje praktinių veiklų metu susipažino su viešbučio kambario tvarkytojo, padavėjo ir barmeno specialybėmis, o greta esančioje degalinėje išbandė operatoriaus darbą, susipažino su sunkvežimių plovyklos veikla ir procesais. Juk aktyviai veikdami, tyrinėdami mokiniai mokosi bendrauti ir bendradarbiauti, įrodymais pagrįsti žinias, jas sieti su asmenine patirtimi, o tokiu būdu įgytos žinios lengviau įsimenamos.
11. Centre vykdytos veiklos priežiūros ir patikros.
Šakių rajono savivaldybės Kontrolės ir audito tarnyba atliko 2024 metų finansinį ir teisėtumo auditą.
2024 m. gegužės 16 d. Lietuvos metrologijos inspekcijos vakarų regiono skyrius atliko metrologijos srities teisės aktų laikymosi patikrinimą ir pateikė išvadas, kad metrologijos srities teisės aktai nepažeisti.
Valstybinės maisto ir veterinarijos tarnybos priežiūros departamento Alytaus apygardos priežiūros skyrius 2024 m. spalio 1 d. atliko maisto saugos, kokybės, higienos, ženklinimo kontrolės biocidinių produktų naudojimo kontrolę, kurios metu nustatytos neatitiktys pašalintos. 2024 m. spalio 30 d. Gelgaudiškio „Šaltinio“ ugdymo centras Alytaus apygardos priežiūros skyriui pateikė informaciją apie viešojo maitinimo įmonės 2024 m. spalio 1 d. patikrinimo akto Nr. 22VMĮP-101 trūkumų pašalinimą. 
Šakių rajono savivaldybės administracijos centralizuotas vidaus audito skyrius atliko veiklos ir vidaus kontrolės vertinimo vidaus auditą ir 2024 m. spalio 3 d. pateikė ataskaitą Nr. AS3-(24.1)-5. Pagal pateiktą ataskaitą sudarytas rekomendacijų, pateiktų ataskaitoje įgyvendinimo priemonių planas. Per 2024 metus įgyvendintos devynios priemonės. 
2023 m. lapkričio 20 d. kontrolės įstaiga „Inspektum“ (Lietuvos nacionalinis akreditacijos biuras) atliko vaikų žaidimų aikštelės patikrinimą, kurio metu nustatyta, kad aikštelės danga neatitinka reikalavimų. Aikštelės dangą buvo numatyta pakeisti 2024 m. birželio, liepos mėn. Danga įsigyta 2023 m. lapkričio 28 d. 2024 m. birželio mėnesį buvo pakeista žaidimų aikštelės danga. 2024 m. spalio 28 d. kontrolės įstaiga UAB „Inspektum“ atliko žaidimų aikštelės kontrolę, kurioje nurodė, kad vaikų žaidimų aikštelės įranga ir danga atitinka reikalavimus ir leista ja naudotis. 
12. Pagrindinės 2024 metų problemos.
1. Tėvų/globėjų įsitraukimas į Centro bendruomenės valdymo procesus.
2. Pedagogų ir švietimo pagalbos specialistų trūkumas.
13. Veiklos perspektyvos 2025 metais.
Vykdyti projektus, skatinančius etninės kultūros puoselėjimą.
Administruoti projektus „Įtraukties švietime stiprinimas (PASTIPRA)“, „Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“, „Regioninio įtraukties švietime centro įkūrimas Gelgaudiškio „Šaltinio“ ugdymo centre“.
Užtikrinti 100 proc. dalyvavimą mokymuose „Ikimokyklinio ugdymo programų atnaujinimas ir įgyvendinimas vadovaujantis ikimokyklinio ugdymo programų gairėmis: mokymai programų rengėjams“ ir atnaujinti programas. 
Plėsti konsultavimo paslaugas priskirtame regione. 
Numatoma daug dėmesio skirti mokinių ir Centro bendruomenės narių kompetencijų tobulinimui, įtraukiojo ugdymo(si) priemonių plėtrai regione, Centro infrastruktūros, edukacinių, metodinių, stimuliacinių priemonių plėtrai.
Centro prioritetinės sritys 2025 metams:
1. Kokybiškas ugdymas(is) ir kiekvieno mokinio asmeninė pažanga.
2. Centras kuriame gera visiems.
3. Gera emocinė sveikata sėkmingo ugdymo(si) pagrindas.

